
Annus Il. - Vol. Il. Die 25 Octobris 1910. Num. 20. 


ACTA APOSTOLICAE SEDIS 


COMMENTARIUM OFFICIALE 


REGULAE SERVANDAE IN TODICHS 


APUD 


SACRAE ROMANAE ROTAE TRIBUNAL 
APPROBATAE ET CONFIRMATAE 


A PIO PAPA X 


Constitutione « Sapienti Consilio » 8. R. Rotae tribunal in 
exercitium revocatum fuit iuxta Legem Propriam. Haec Sacro 
Tribunali certam dedit ordinationem et auctoritatem, nec non 
iudiciales statuit procedendi normas, sed tantum supremas et 
generales, quae aliqua ex parte mutant veterem stylum seu nor- 
mas processus S. R. Rotae iampridem consuetas. - Quamobrem 
RR. PP. DD. Auditores iam ab incoepto suae potestatis exer- 
citio necessitate adstricti sunt statuendi uniformes et constan- 
tes regulas, quae singula acta iudicialia moderarentur. Ad hoc 
frequentes iidem RR. PP. habuerunt coetus, et, collatis consiliis, 
has regulas condiderunt in iudiciis apud S. Rotam servandas. 
Quae cum SS. DD. NN. Pio Papae X a me infrascripto oblatae 
fuissent die 7 Septembris 1909, ad experimentum approbatae 
fuerunt. Nunc iterum a SS. DD. in Audientia diei 2 Augu- 
sti 1910, probatis nonnullis additamentis, confirmatae sunt, 
Eademque Sanctitas Sua iussit eas in tribunali S. R. Rotae vim 
legis habituras; quapropter mandavit, has publicari et promul- 
gari in Commentario Officiali S. Sedis, ad praescriptum Consti- 
tutionis « Promulgandi », diei 29 Septembris 1909. 

Romae, die 4 Augusti 1910. 

M. Leca, Decanus. 

TITULUS I. 


De introductione causae apud Ponentem, de citatione 
et dubiorum concordatione. 


§ 1. 

Quaelibet causa, coram Sacra Rota tractanda, committitur Audi- 
tori Ponenti, turni Praesidi, cui competit nonnulla acta iudicialia explere, 
uti infra explicabitur. 

§ 2. 

1. Acta et documenta causae, etiam introductae, sive a partibus 
interesse habentibus, sive a dicasteriis remittentibus vel committentibus, 
potius quam ad Ponentem, directe ad protocollum Sacrae Romanae Rotae 
transmittantur (Lex propria, can. 19). 

2. Acta quaelibet iudicialia in causis apud S. Rotam agendis, exa- 
rari debent in charta rotali bullata seu sigillum Sedis Apost. referen- 
tibus cum inscriptione S. Tribunalis, excepta prima instantia et exce- 
ptis quoque scripturis typis aut aliter edendis in scopum defensionis de 
quibus in can. 25 et 26 (Lex propria). 

3. In causis, in quibus ad normam cap. IV, Appendia (Lex propria) 
concessum fuerit ius exemptionis ab expensis iudicialibus et gratuitum 
patrocinium, ad acta iudiciaria exaranda non adhibetur charta rotalis 
bullata, firmo tamen praescripto §§ 207, n. 4 et 218. 


§ 3. 


1. Officialis conficiendis tabulis addictus taxam exiget, uti in Appen- 
dice De tawatione expensarum, cap. I, n. 3 (Lex propria), exposcens ut 
acta et documenta sibi exhibeantur in fasciculum collecta, proprio elen- 
cho munita, et numeris distincta. 

Super fasciculo indicetur: 

1. titulus causae seu nomen Ponentis et dioecesis, ad quam per- 
tinet causa, eiusque obiectum seu argumentum; 

2. nomen et cognomen partium, nec non procuratorum, si aderint. 


§ 4. 
1. Officialis praedictus curabit ut procurator vel advocatus legiti- 
mum habeat mandatum ad lites. 

2. Regula generalis esto, nisi aliqua obstet difficultas, exigendum 
esse, ut mandatum concessum sit expresse pro lite apud Sacram Rotam 
dirimenda. 


§ 5. 


Quum Officialis tabulario addictus positionem eiusque documenta 
in appositos libros iam bene disposita retulerit, haec ad tribunal Sacrae 
Rotae pertinere censentur. 


§ 6. 


i. Positione in tabularium relata, et signatis super eadem numeris 
iam in protocollo notatis, Officialis eandem exhibebit Diio Decano, qui 
decreto statuet turnum ad causam dirimendam competentem, iuxta nor- 
mam canonum 19 et 12 (Lex propria). 

2. Formula decreti erit sequens: 

« R. P. D. N. N. (Nomen Praesidis turni et titulus causae). 

N. N. actor vel appellans... 

Adwersus - N. N. vel decretum vel sententiam Die... Mense... Anno... 

Videntibus RR. PP. DD. N. N. et N. (Praeside turni) Ponente ». 


§ 7. 


1. Formulae, quae in his regulis proponuntur, vim habent directi- 
vam et non praeceptivam, et fas erit easdem etiam italico aut gallico ser- 
mone redigere, si partes careant advocato aut procuratore. 

2. Pariter transgressio regularum procedurae, quae hic statuuntur, 
effectum minime habet invalidandi actum, nisi id expresse et taxative 
sanciatur. 


§ 8. 


Designato turno, Praelatus Decanus positionem remittet Officiali 
addicto conficiendis tabulis, qui relato in acta decreto, statim per Offi- 
cialem distributorem illam transmittit Praesidi turni statuti ad normam 
can. 19 (Lex propria). 

§ 9. 


1. Praeses turni designati, seu antiquior (can. 12, § 4) excepto 
casu indicato in § 6 eiusdem can. 12, « Per se est etiam Ponens seu 
Relator causae » (can. 21). Attamen « iusta accedente ratione declinandi 
hoc officium » (can. 21), interrogatis ceteris de turno Auditoribus, iste 
potest, speciali decreto, officium Ponentis committere alteri ex ipsis. 
Huius decreti formula erit sequens: 

« Die... Mense... Anno... 

NN. subscriptus Ponens causae, auditis ceteris PP. de turno, com- 
mittit proprium Ponentis munus NN. qui acceptavit; idque ad normam 
Can. 21, Legis propriae. 

(Nomen Praesidis turni a Decano designati) ». 

2. Si causae commissio facta sit dumtaxat pro voto (can. 19, § 2), 
de causa vident omnes et votum proferunt, nisi aliud expresse caveatur 
in rescripto commissionis. 


§ 10. 


1. Si quis Auditor, aut infirmitate aut alia iusta causa impediatur 
quominus partem in turno habere possit, ei Praelatus Decanus substituit 
alium Auditorem, ad normam can. 12, § 5. 

2. Hoe autem fit vel ex officio, vel etiam ad instantiam partis, et 
decretum debet notificari. 


§ 11. 


1. Ista decreta Praeses turni aut Decanus illico nota faciet officiali 
tabulario addicto, ut ab eodem in acta referantur. 

2. Decreta aut rescripta autographa in actis asservanda, subscripta 
sint oportet a Ponente vel a Decano, a quo prolata fuerunt. 


§ 12. 


1. Omnia acta ad Ponentem spectantia, non exclusis iis, quae neces- 
sario requirunt Praelati subscriptionem, possunt etiam peragi a studii 
Adiutore, qui excepto casu contrariae dispositionis ex parte Ponentis 
(can. 3, § 2, Lex propria), eumdem pro suo munere repraesentat. 
Idcirco in singulis posterioribus articulis, quando fit mentio de Ponente, 
comprehenditur etiam Adiutor studii, nisi expressis verbis, aut saltem 
implicite, excludatur. 

2. Acta, quae sémper requirunt Ponentis subscriptionem sunt: du- 
biorum concordatio, facultas typis edendi folia numero maiora quam lex 
concesserit, et rescripta, quibus Ponens admittit appellationem ad turnum 
ipsius Ponentis ($§ 82-95) vel ad alium turnum (§ 235). 

3. Formula in dubiorum concordatione a studii Adiutore adhibenda 
erit sequens: « (Praemissa indicatione nominis R. P. D. Ponentis et 
causae tituli) Obtinwit et N. N., Adiutor a studiis Domini Ponentis, de 
consensu partium mandavit disputari infrascriptum dubium... et desti- 
navit diem...». Actus a partibus subscribitur, et deinde studii Adiutor 
illum Ponenti subscribendum exhibet, nisi habuerit facultatem subscri- 

bendi dubium, quo in casu, subscriptioni Adiutor a studiis adiunget: de 
mandato speciali Dni Ponentis. Circa autem dubiorum concordatorum 
mutationem serventur quae statuuntur in § 33. 

4. Quaedam acta, ut expensarum taxatio habitarum in peritiae 
confectione aut in testium productione, aestimanda prouti praescribit 
Lex propria (Appendix cap. 1), num. 6, vel expensarum, aut mercedum 
taxatio, quae locum habere debet inter partes contendentes, et inter 
partes earumque advocatos et procuratores, in executionem sententiae, 
commissa intelliguntur studii Adiutori, qui hisce incumbere debet, nisi 
expresse Ponens aut turnus sibi reservaverit eiusmodi negotii tracta- 
tionem. 

5. Adiutor subscriptionem apponens decretis, post proprium nomen 
semper qualitatem suam adiunget, consueta formula, quae, pro decretis, 
latina lingua exaratis, erit: Adiutor a studiis. 


§ 13. 


1. Delegatio aut directe a Praelato Auditore, aut eo mandante, a 
suo studii Adiutore facta Adiutori a studiis alterius Praelati, effectum 
habet reddendi validum et iuridicum actum ab Adiutore delegato posi- 
tum; at haec fieri non debet, nisi ex gravi necessitate. 

2. Delegatio in scriptis exhibenda est et in actis asservanda. - Nota 
fiet partibus interesse habentibus, antequam compleatur actus, in quo 
habitae delegationis fiet mentio. 


§ 14. 


i. Ponens, si aliquod documentum aut notitia facti deficiat in actis, 
documenti exhibitionem aut facti notitiam exquirit, sive ante, sive post 
dubiorum concordationem. 

2. Hoc pro diversitate adiunctorum pluribus modis fieri potest: 

a) vel vocando partem aut eius procuratorem seu advocatum, ut 
opportunas dent explicationes, aut quaesita documenta exhibeant, et ad 
hunc finem fit decretum « Vocetur orator aut advocatus seu procurator 
pro audientia dizi... » ; 

b) vel in scriptis ad calcem positionis, aut in folio positioni inse- 
rendo, explicatur ratio huius vocationis, communicanda ab ipso officiali, 
quo in postremo casu post formulam « Vocetur.... » addatur « iuzta 
mentem intus in folio expressam ». 

3. Convocationis mandatum ad notitiam partis aut eius procuratoris 
deducendum est vel directe a Ponente, vel per Officialem addictum 

tabulis conficiendis, qui a Ponente monitus, de eius mandato, partem aut 
procuratorem doceat. 

4. Quando pars neque praesens est in Curia, neque suum habet pro- 
curatorem, tunc a Curiis dioecesanis aut ab alio Officio expetitur man- 
dati executio; id autem fit per epistolam vel decretum, cuius Ponens 
redigit formulam, in qua (praemissa indicatione diei) in primo casu 
praescribit: « Scribatur Episcopo..... Archiepiscopo iuata minutam »; in 
secundo vero casu: « Idque (vel deoretum hoc) notificetur Episcopo... 
Archiepiscopo... etc. ». 

5. Quaesitae explicationes seu elucidationes dubiorum non debent 
inservire ad renovandas orales informationes, quas Lex propria can. 30, 
prohibuit, sed simpliciter ad complenda acta et exquirenda documenta, 
quae erunt fundamentum defensionis scripto conficiendae et eluci- 
dationum oralium, quae ante definitivam sententiam dari poterunt in 
discussione orali aut turno, aut rotali collegio, iuxta normam § 67 
et seqq. 


§ 15. 


1. Officialis tabulario addictus quamprimum positionem deferet ad 
Notarium scriptorem, cuius est epistolae aut decreti transcribere exem- 
plar ad Curias vel ad certum Officium transmittendum et hoc, a Ponente 
deinde subscriptum, mittetur ipsius Notarii subscriptione munitum, nec 
non sigillo tribunalis. 

2. Si exemplar transcriptum parti interesse habenti remitti debeat 
aut eius procuratori pro notificatione, requiritur dumtaxat, pro fidelitate 
exemplaris, subscriptio Notarii, et tribunalis sigillum. 


§ 16. 


Introducta causa ut in superiori § 5, pars diligentior citationem 
conficit, qua partem adversam in ius vocat pro concordatione dubiorum 
ad normam can. 23, § 1 (Lew propria). 

En formula: 

Ex. gr. - Romana - Subsidii. 

R. P. D. N.N. 

Die ... Mense... Anno ... 

Subscriptus instat, ut citetur (vel citentur) N. N. degens ... (vel de- 
gentes) ...ad comparendum sive per se, sive per procuratorem legitime con- 
stitutum (verba: sive per se, sive per procuratorem legitime constitutum 
omittuntur, quando citatur Promotor iustitiae aut vinculi Defensor) 
coram R. P. D.... Ponente, vel eius studii Adiutore in aedibus. ... (vel in 

sede tribunalis S. Romanae Rotae) die et hora... determinandis ad con- 
cordandum de dubio disputando (vel de dubiis disputandis), sin minus ad 
videndum subscribi infrascriptum (vel infrascripta); nec non destinari 
diem, qua habelntur turnus rotalis pro tractatione causae de qua agitur, 
et super praemissis fieri decretum. 

Instante N. N. pro quo procurator... 

Dubium (vel Dubia) ... ». 


§ 17. 


Ponens, aut eius Adiutor a studiis, exigere debent ut citationis actus 
et singula exemplaria redigantur in charta bullata, ad normam § 2, 
n. 2 et 3. 
§ 18. 


1. Ponens aut eius Adiutor, si legitimum sit procurationis man- 
datum, super supplici libello, exhibito a procuratore aut ab ipsa parte, 
designant tempus et locum comparitionis, sequenti decreto: 

« Die ... Mense ... Anno ... 

Citetur (vel citentur) N. N. ad comparendum sive per se, sive per 
procuratorem, hora ... die ... mense ... in aedibus ... vel in sede tribunalis etc., 
ad effectum, de quo in precibus. 

N. N. Ponens ». 

2. Si pars petat et Ponens id expedire existimet, potest citationis 
decretum redigi italica lingua, aut etiam gallica. 

3. Ponens, pro suo prudenti arbitrio, assignabit comparitionis ter- 
minum. 


§ 19. 


i. Textus autographus citalionis asservatur in actis, et parti adver- 
sae dumtaxat transmittitur exemplar citationis decreti, per Notarium con- 
ficiendum, adhibita sequenti formula: 

«R. P. D. N.N. 

Die ... Mense ... Anno ... 

Citetur N. N....ad comparendum, sive per se, sive per procuratorem, 
hora. ... die... mense ... in aedibus ... (vel in sede tribunalis) ad concordan- 
dum etc.» - referendo textum petitionis acceptatae a Ponente in actu 
citationis, et ipsa dubia et nomina instantium, exceptione facta pro clau- 
sula: ef super his fieri decretum. 

2. Deinde tot exemplaria decreti citationis fiunt, et haec omnia Tri- 
bunalis Notarii subscriptione munita, quot sunt personae in ius vocan- 
dae. In textu autographo ad calcem adnotabitur numerus exemplarium, 
quae tradita fuerunt. 

§ 20. 


1. Quum citandus sit Episcopus, aut Emus Cardinalis decretum 
redigetur ad instar epistolae, iuxta sequentem formulam, subscriptae a 
Ponente et Notario: Ego infrascriptus... S. Romanae Rotae Auditor in 
causa Ponens, Tibi notum facio institisse NN. ... ut Amplitudo Tua, vel 
Eminentia Tua in ius vocaretur (vel iterum in ius vocaretur, si res est 
de secunda citatione) coram infrascripto Ponente, vel eius studii Adiu- 
tore ad concordandum de dubio ..... Quamobrem decretum edidi, quod per 
praesentes Tibi communico, ad effectum ut, nisi legitima causa excu- 
seris, excusationis causa per litteras significata, compareas vel per Teipsum, 
vel per procuratorem coram me infrascripto Ponente, vel studii Adiutore 
die ... hora ... in aedibus ... vel in sede tribunalis ad concordandum ... Dum 
haec Ampl. Tuae defero, Tibi omni bona et fausta a Deo adprecor ... addi- 
ctissimus famulus ... ». 

2. Si eiusmodi litterae dandae sint Emo Cardinali in praescripta 
formula post verba - quod per praesentes Eminentiae Tuae communico 
ad effectum - haec mutantur - uf vel per litteras respondere digneris 
praesenti instantiae vel per procuratorem compareas coram ... Dum haec 
Eminentiae Tuae refero, S. Purpuram deosculor et permaneo .... 

3. Quamobrem edito consueto decreto « Citetur ... » addatur: « Epi- 
scopo vero, aut Emo Cardinali, notificetur decretum in consueta forma 
litterarum ». 


§ 21. 


Si mutandum sit obiectum citationis, ea pars tantum formulae cita- 
tionis, mutatur, quae refertur ad eiusdem finem. Hoc modo dicetur: 
« ad videndum mandari eligi peritos ad effectum computandi ... ad viden- 
dum mandari examinari testes in Curia dioecesana N. ... ad videndum 
mandari aperiri peritiam, taxari mercedem pro perito et pro summa 
taxata expediri mandatum contra citatum, iuxta rescriptum S. H. Ordinis, 
nec non mandari procedi ad ulteriora ... vel ad videndum mandari 
taxari functiones et expensas in causa peractas et pro summa taxata 
expediri ordinem executorium ... vel ad videndum declarari incidisse in 
poenas, in praecepto (vel in Const. Apostolicae Sedis) contentas, etc. .. ». 


§ 22. 
Audientia Ponentis, in qua nempe Auditor Ponens aut eius Adiutor 
a studiis dant operam explendis singulis actis iudicialibus, locum habebit 
diebus determinatis, bis in hebdomada. Notarius tabulario addictus, per 
appositam tabellam in tribunalis cancellaria affigendam rem notam faciet. 

§ 23. 


Audientiae de turno nuncupatae, pro quovis turno bis in mense 
ordinarie habebuntur, scilicet in prima et secunda medietate singulorum 
mensium. Harum rationem habebit Ponens in determinanda, ut moris 
est, audientia turni, de qua in can. 24, §§ 2 et 3 (Lex propria). 


§ 24. 


1. Si pars in ius vocanda, Romae domicilium habeat, aut a procu- 
ratore repraesentetur, cilatio transmittitur per manus apparitoris. 

2. Apparitori pro exhibitione cuiuslibet citationis, actorum notifica- 
tione, aut intimatione facienda vel ipsi personae vel alteri pro eo in 
loco eius commorationis, debetur dimidium libellae italicae. Quando 
autem ista acta ex officio denunciantur sive a Tribunali, sive a Promo- 
tore iustitiae, sive a Vinculi Defensore, haec taxa ordinarie non debe- 
tur; attamen Ponens mandare potest ut taxa praecipiatur a summa 
iam deposita a parte, in cuius favorem acta praedicta decreta fuerunt, 
salvo iure eandem taxam repetendi, quando expensarum iudicialium 
fiet definitiva computatio. 

3. Quoties pars in iudicium vocata neque suum procuratorem 
habeat, neque in Urbe commoretur; et ad eius commorationis locum 
facile non sit aut opportunum mittere tribunalis cursorem, citatio per 
officium tabellariorum remittetur Curiae ab Officiali distributore, ut 
eandem, servatis servandis, parti conventae transmittat. Transmissionis 
epistola commendanda est, et fides factae expeditionis asservanda in 
actis: id autem observari debet sive epistola ea officio, sive ad instan- 
tiam partis transmittatur.- Verum Ponens pro suo arbitrio permittere 
vel iubere potest, ut non. ope Curiae sed directe epistolam officialis 
distributor remittat parti conventae per officium publicum tabellariorum 
cauto tamen quod in actis constet de facta traditione; et hoc obtinetur 
per schedulam quae traditionem testetur factam, quaeque italice vocatur: 
ricevuta di ritorno. 

4. Quando ignoratur locus habitationis partis conventae, editur 
citatio per edictum, et decretum citationis inseri potest in Commentario 
Officiali Sanctae Sedis, non exclusis aliis modis, qui ad finem tutius et 
efficacius obtinendum inserviant. 


§ 25. 


1. Cum citatio aut quilibet alius actus notificandus sit ab appari- 
tore, seu cursore, hic non modo super textu autographo, sed etiam 

super exemplari notabit diem, nomen personae, cui remiserit exemplar, 
eiusque domicilium, nec non apponet suam subscriptionem. Super textu 
autem autographo ita scribetur: « (Data...) Jo sottoscritto Cursore ho noti- 
ficato copia simile al presente originale al Signor NN. domiciliato in Roma 
Via... consegnandola nelle mani di NN., domestico, che s’incaricé della 
consegna dell’atto. NN. cursore del tribunale della S. R. Rota ». 

2. Super exemplari, aut exemplaribus, cursor eamdem faciet rela- 
tionem, excepta sequenti variatione: « Ho notificata la presente copia 
conforme al suo originale, etc. ». 


§ 26. 


1. Elapso citationis termino, quodcumque sit eius obiectum, ut in 
§ 21, si citatus, qui non repraesentatur a procuratore vel advocato, non 
compareat, neque iustam adducat suae absentiae causam, pars adversa 
potest illius contumaciam accusare, dummodo locum habuerit secunda 
citatio, aut intimatio, sicut in sequenti paragrapho. 

2. Ponens, pro suo prudenti arbitrio, potestatem habet: 

a) vel secundam citationem edendi, addita comminatione, quod 
si citatus non compareat, iudicium continuabitur, declarata contumacia; 

b) vel intimationem seu notificationem faciendi, ut in § 30, n. 1. 

c) Notificatio vero vel intimatio fit praefigendo terminum, quo 
perdurante, expectatur an forte pars validas adducat rationes, ut oppo- 
sitionem faciat actui iam expleto et purget suam contumaciam (can. 24, 
Lex propria). 

3. Cavendum erit, ne nimis longa dilatio concedatur in prima cita- 
tione transmissa parti non repraesentatae, quum magis expediat termi- 
num in altera protrahere, in qua comminatio exprimetur, ad ulteriora, 
elapso termino, procedendi, declarata contumacia. 

4. Secundae citationis formula eadem erit ac prima. Dumtaxat post 
verba « NN. instat ut citetur », addatur: « pro secunda vice », et in Po- 
nentis decreto ad calcem, post alia: « in aedibus (vel sede) » addatur: 
« cum declaratione quod si non obstante secunda citatione, pars non com- 
pareat, dubiorwm formula ex officio statuetur, et iudicium in eius contu- 


macia continuabitur ». 

5. Si vero agatur de Episcopo vel de Emo Cardinali haec mutan- 
tur in formula litterarum: « cum declaratione quod si non obstante hac 
secunda citatione Amp. Tua vel Eminentia Tua neque respondeat neque 
compareat ad normam primae citationis dubiorum formula ex officio sta- 
tuetur et iudicium, in eius absentia continuabitur ». 

6. Effectus declaratae absentiae, hoc in casu, est ut praeventus cen- 

seatur iuri suo renunciasse et se remisisse iustitiae sacri tribunalis. 
Attamen dubiorum concordatorum formula ei notificanda erit. 

7. Quod si neque post secundam citationem pars compareat, Po- 
nens, attenta accusatione partis quae comparuit, suo decreto contuma- 
ciam declarabit, formulas dubiorum proponet, et determinabit diem rotalis 
audientiae. Contumacia potest etiam declarari ex officio. 


§ 27. 


Quoties Ponens opportunum non ducat secundam citationem con- 
cedere, regulam generalem sequitur, nempe quod in actis iudicialibus 
expletis non praesente parte, quando haec prius non fuerit contumax 
declarata, relativum decretum semper muniet clausula: « non praesente 
parte et notificetur, vel cum intimatione ..... »; quamobrem parti datur 
notitia de eodem actu, ut si casus ferat, intra tempus utile possit illum 


impugnare. 
§ 28. 


1. Si procurator legitime constitutus ab actore aut a reo, citatus 
non compareat, ei non datur secunda citatio, sed fit intimatio actus aut 
notificatio, assignato congruo termino ad comparendum vel ad respon- 
dendum, quo frustra elapso, declaratur contumax. 

2. Adversus procuratorem contumacem non secus ac contra ipsam 
partem contumacem proceditur ad normam § seq. 

3. Adversus procuratorem qui negligentiae aut fraudis reus, quali- 
cumque ex causa, ob non adimpletas obligationes, vi mandati procura- 
torii, etsi gratuito susceptas, suum clientem graviter laeserit, applicari 
possunt remedia disciplinaria, ad normam can. 46 (Lex propria). Tunc 
cavendum erit ne pars indefensa in iudicio maneat, vocato etiam, prouti 
casus ferat, in causam Promotore Iustitiae, ad normam § 97. 


§ 29. 


1. Semel declarata contumacia, huiusmodi decretum ab apparitore 
denunciatur vel ipsi personae aut alteri pro eo in loco eius commora- 
tionis, ad normam § 25. Posthac quaecumque acta, sententiae aut de- 
creta, durante litis periodo prolata, parte absente, censentur tamquam 
habita in contradictorio; etsi citatus non compareat in posterioribus 
audientiis, nullus alius actus vel decisio intimabitur aut notificabitur 
eidem, utpote contumaci, excepto decreto concordationis dubiorum, quod 
semper notificari debet. 

2. Pariter notificanda erit quaelibet petitio, aut reconventio non 

significata in prima citatione, praefixo congruo termino ad_ respon- 
dendum. 

3. Si contumax, durante iudicio, compareat, causam in statu et ter- 
minis, in quibus reperitur, acceptare debebit, excepto casu quo, promoto 
contumaciae incidentali iudicio, ab eadem possit se purgare. 


§ 30. 


1. Formula, quae exequitur decretum cum intimatione, est simplex 
et constans, quia per hance datur notitia de actu expleto aut explendo 
« Intimetur N. N. procuratori quod dominus Ponens die... in sede tri- 
bunalis processit ad dubiorum concordationem, instante N. N. parte 
adversa... aut procedet ad testium examen... ». E contra, decreto noti- 
ficando praemittuntur sequentia verba: « Notificetur N. N. quod die 
tali, etc. » et sequitur integer textus decreti. Si vero agatur de notifi- 
canda petitione exhibita, fit eiusdem breve summarium et innuitur, 
iudicem notificationem adversae parti fieri statuisse. - Utrumque de- 
cretum sive intimationis sive notificationis charta conficietur rotali bul- 
lata a Notario subscriptum, et tribunalis sigillo munitum. 

2. Formula accusationis contumaciae vel absentiae in vim § 26 
n. 6 haec est: « Die... mense... anno... comparuit N. N.... et expectata 
hora praefixa diet... mensis... anni... et dimidia parte horae immediate 
sequentis signata (vel pulsata), attenta ... citatione ... et notificatione aut 
intimatione, accusavit contumaciam, vel absentiam, partis N. N.... et pro- 
testata est, petens ut, non obstante dicta contumacia, vel absentia, pro- 
cedatur ad ulteriora...». Ponens consuetum edit decretum: - « Obtinuit 
et Dominus mandavit procedi ad ulteriora ». - et ad normam praece- 
dentis paragraphi, parti contumaci tale decretum notificabit, addens 
actui declarationis contumaciae, et notificetur ; quocirca Notarius scriptor 
notificat decretum iuxta consuetam formulam. 

3. Declarata contumacia vel absentia formula decreti, quo proceditur 
ad dubiorum contestationem, erit sequens: « Attenta unica (vel duplici) 
citatione N. N. intimata sub diebus ... mensis... anni... cum denunciatione 
quod si non compareret, nihilo secius in eius contumacia dubiorum for- 
mulae et dies audientiae turni statuerentur, attenta accusatione et decla- 
ratione contumaciae vel absentiae, facta die ... mense ... anno ..., Ponens 
infrascriptus mandavit proponi causam sub dubiis infrascriptis, et desti- 
navit turnum diei... praesente tantum una parte NN. vel eius procura- 
tore NN. et notificetur ». 

4. Quando exaratum non sit formale decretum declarationis con- 
tumaciae, aut absentiae hoc inseri potest in decreto, quo concordantur 

dubia, aut alius actus iudicialis ponitur aut instruitur hoc addito quod, 
attenta unica vel duplici citatione aut intimatione, declaratur contumacia 
vel absentia. Eaxinde Ponens, etc. ... Cavendum tamen est, ne desit prae- 
scripta notificatio. 

5. Congrua congruis referendo, hic processus servetur, et adhibean- 
tur formulae consimiles, depromptae e subiecta materia, in multimodis 
incidentibus, quae comitari possunt causae evolutionem, quaeque seiungi 
non debent ab integro et fideli contradictorio. 


§ 31. 


1. Ea die, qua pars diligentior comparuerit ad concordanda aut pro- 
ponenda dubia, Ponens, post expletam eorumdem concordationem, deter- 
minabit quae pecuniae summa et a quonam solvenda sit, tamquam depo- 
situm iudiciarium pro expensis iudicialibus (Appendia - Lex propria - 
cap. I, n. 7); et etiam ad cautionem pro decretorum, aut rei iudicatae 
executione, si Ponens id opportunum duxerit. 

2. Deponenti tradetur syngrapha receptionis summae depositae, 
cuius aut exemplar a Notario redactum, aut ipsum autographum in actis 


servabitur. 
3. Decretum praescribens depositum exaratur in ipso actu conte- 


stationis et concordationis dubiorum. Ut autem ad depositi executionem 
deveniatur, Ponens in actorum fasciculo, qui immediate transmittendus 
est officiali addicto tabulis conficiendis, sequens ponet decretum: « Fo- 
lium concordationis dubiorum uniatur actorum fasciculo et fiat depositum 
summae, uti in decreto ». 

4. Quando conveniens sit, rem pertractare aut causam instruere 
sub secreto, Ponens aut Iudex Instructor appositum decretum conficiet, 
praescribendo: « Causa sub secreto agatur - aut - pars N. N. et eius 
procurator iuramentum dent de secreto servando » - et hoc iuxta formu- 
lam ab ipso Ponente aut Iudice Instructore praescribendam. 


§ 32. 


1. Si partes compareant et singulae quoad dubiorum formulam et 
diem audientiae consentiant, quin Ponens aliquid excipiat, hoc conficitur 
decretum: « (indicato causae titulo et die) Obtinuit (scilicet instans, quod 
petierat, obtinuit); et mandavit Dominus Ponens disputari dubium infra- 
scriptum ... et destinavit turnum die N. N. altera parte praesente vel par- 
tibus praesentibus aut eorum procuratoribus ...- N. N. Ponens ». 

2. Partibus non concordantibus, Ponens, non autem eius studii 
Adiutor, potest nihilo secius proponere ex officio formulam dubiorum, 

quae disputanda sunt, et decretum ita exaratur: « Obtinuit, et Dominus, 
non concordantibus, vel altera non consentiente in formulam dubiorum, 
ex officio mandavit disputari ... partibus praesentibus ». 

3. Si partes non conveniant in formula dubiorum aut circa diem 
propositionis causae, aut Ponens proposita dubia minime acceptet, neque 
ad dubiorum concordationem ex officio procedat, quaestio ad turnum 
remittitur, et id locum habet etiam in casu, quo partes appellationem 
a dubio concordato ex officio interponant, de qua incidentali quaestione 
agit can. 24 (Lex propria). Quum autem in tali casu requiratur specialis 
procedendi modus, servandus etiam in decisione aliorum incidentium, 
de hisce dabitur certa regula in sequenti Titulo III. 

4, Actus concordationis dubiorum subscribetur a partibus et a Po- 
nente, ad normam § 12, n. 3. 


§ 33. 


1. Facta dubiorum concordatione, sive a Ponente, sive a turno, for- 
mula mutari nequit, nisi per decretum Ponentis aut turni, prout alte- 
ruter illam statuerit. 

2. Mutatio autem dubiorum fit vel ad instantiam unius ex partibus 
aut Promotoris iustitiae, aut Defensoris vinculi, audita etiam parte adversa 
vel ex officio a Ponente aut a turno, promota quaestione incidentali et 
citatis partibus. Hoc autem servandum est etiam in casu, quo Ponens 
aut turnus ex officio determinaverit formulam dubiorum, partibus discor- 
dantibus (can. 24, Lex propria). 

3. E contra, dies causae decisioni statuta, mutari potest ea officio, 
quin praecesserit petitio unius ex partibus, et non obstante earum oppo- 
sitione, ad normam § 66. 


§ 34. 


1. Ponens curabit a partibus omnem curam, diligentiamque adhi- 
beri, ut dubia in audientia concordentur, et ad turnum non remittantur; 
nam haec concordare facilius est Ponenti, quam turno. 

2. Si pro concordatione dubiorum deficiant necessaria documenta, 
Ponenti fas est, etiam ex officio, dilationem concedere, ut eorumdem for- 
mula determinetur cum plena causae cognitione. 

3. Est in facultate Ponentis differre diei determinationem pro discus- 
sione causae, si huic, ex controversiae adiunctis, dies neque probabiliter 
certa assignari possit. 

§ 35. 


1. In appellatione a sententia rotali ad alium turnum, formula haec 
erit: « An sententia rotalis sit confirmanda, vel infirmanda in casu ». Si 

petitio fiat, ut turnus sententiam incidentalem revocet, adhibeatur for- 
mula: « An sit standum, vel recedendum a decisis in casu ». 

2. Si appellatio fiat a sententia alterius tribunalis, non adhibetur 
formula: « An sententia sit confirmanda vel infirmanda », sed in quae- 
stionem adducitur ipsum meritum quaestionis appellatae, ex. gr. « An 
constet de iure patronatus in casu ». Tunc autem apprime advertendum 
est, ne dubium limites sententiae appellatae excedat, secus enim non 
amplius esset competens S. Rotae tribunal, ad normam can. 14-17 (Lex 
propria). 

3. Si autem sententia appellata tribunalis inferioris ob nullitatem 
impugnetur, formula erit sequens: « An constet de sententiae nullitate 
in CasuU ». 


§ 36. 


Si in his actis explendis post concordationem dubiorum altera pars 
non sit contumax, sed tantummodo absens, tune fit ei intimatio sequenti 
formula: « R. P. D. NN. (Indicatio tituli causae et diei). Intimetur NN. 
ex adverso principali, vel eius procuratori NN. qualiter Dominus in prima 
audientia omnino edet decretum... vel eaxcutiet testes... et ideo citetur ad 
contradicendum, si et quatenus, etc. ... alias, etc. ... Instante NN. princi- 
pali sive, ... Notarius ». 


§ 37. 


1. Si causa ante vel post dubiorum concordationem, apte non pro- 
poneretur instructa, ita ut opus esset, aut per testes, aut per iusiuran- 
dum, aut per peritiam, aut per interrogationes proponendas partibus, 
aut per quaevis alia media, novas probationes obtinere, officium Instru- 
ctoris causae a Praelato Decano committetur Auditori alius turni, firmo 
remanente Ponente iam designato, iuxta normam can. 22 § 2 (Lex propria) 
et iuxta §§ 101 et seq. 

2. Decretum Domini Decani, quo deputatur Instructor, et processus 
ratio praescribitur, potest provocari a Ponente vel ex officio vel ad instan- 
tiam partium vel in executionem rescripti commissionis. 


§ 38. 


1. Si ex actis instantiae iudiciali praeviis, et praecipue ex discus- 
sione, quam partes habuerunt ad concordanda dubia, Ponens perspiciat, 
nec difficile, nec infructuosum esse concordiam experiri inter partes, 
hanc debet eisdem consulere, viam sternens ad concordiam. Haec autem 
unice decerni potest a turno, cui res a Ponente remittetur. 

2. Si turnus proponat concordiam, aut propositam acceptet, fit decre- 
tum: « Placere de concordia et ad D. Ponentem iuxta mentem ». Mens 
autem significat Ponenti conditiones servandas in concordia ineunda, 
eaedemque, nisi turnus has secretas manere decernat, debent partibus 
interesse habentibus manifestari. 

3. Facultates turni aut Ponentis hac in materia repetuntur a com- 
muni, aut speciali iure circa alienationes aut transactiones. 


§ 39. 


i. In causis criminalibus et in iis quae natura sua ordinem et bo- 
num publicum respiciunt, tribunal primae instantiae, quoad ordinem 
stricte iudicialem, nequit repraesentari a procuratore aut advocato proprio, 
sed ordinem et bonum publicum defendet Promotor iustitiae apud 
S. Rotae tribunal. 

2. Si iudicium secundae aut ulterioris instantiae instituatur a Pro- 
motore iustitiae (qui vulgo nuncupatur fiscalis) Curiae sententiam pro- 
ferentis, istud a Promotore iustitiae S. Rotae continuabitur, qui instat 
apud Ponentem, ut citet partem appellatam, et in posterum si opus sit, 
petit, ut Ponens a Promotore seu a fiscali Curiae ulteriores notitias aut 


elucidationes, meritum rei respicientes, exquirat. 
§ 40. 


1. Attenta natura actionum popularium ex bono publico institutarum, 
quum eiusmodi causae agitantur, potest constitui procurator, qui apud 
S. R. Rotam repraesentet aut parochiam, aut mensam episcopalem, aut 
in genere iura entium vel publicarum administrationum, aut quamlibet 
iuridicam personarum societatem, aut aliquem fidelem, sibi proponentem, 
vigore dictae actionis, bonum publicum tueri. 

2. Circa legitimitatem aut admissionem talis Procuratoris, in sin- 
gulis casibus Ponens cognoscit et iudicat, praehabito etiam, si oporteat, 
voto Promotoris iustitiae. 

3. Iste procurator documenta et allegationes iuxta regulas com- 
munes adducere valet; eius vero deductiones et animadversiones exhi- 
bendae sunt Promotori iustitiae (si causa non sit criminalis) ante sta- 
tutum tempus pro mutua defensionum traditione, uti praescribit § 46. 
Promotor iustitiae his deductionibus, si eas iudicet pro tuenda iustitia 
sufficientes, potest adhaerere, declarans se nihil habere, quod addat. 

4. Quum agitur sive de dubiis concordandis, sive de aliquo inci- 
denti dirimendo, Promotor iustitiae, apud Ponentem citat hune procu- 


ratorem, non secus ac alios. 

§ 41. 


1. In causis criminalibus, in quibus, accusante Promotore iustitiae, 
hoe intenditur, ut applicentur poenae ecclesiasticae contra delinquentes, 
admittitur accusator privatus aut eius procurator, qui vi canonicae 
actionis popularis, agit tamquam adhaerens Promotori iustitiae ad tuen- 
dum spirituale fidelium bonum, et ad faciliorem reddendam veritatis 
inquisitionem et iustitiae administrationem. 

2. In his causis Promotor iustitiae non gaudet privilegio cogno- 
scendi in antecessum defensiones adversariorum, uti cavetur in § 47; 
hine suas scriptas deductiones exhibere tenetur, etiam prius quam pars 
adversa suas illi notas fecerit. 


§ 42. 


Promotori iustitiae competit causis interesse, quoties id exigat eius 
officii ratio, aut ad interessendum vocetur a Ponente aut a turno sive 
ex officio, sive ad instantiam partis. 


TITULUS II. 


De documentorum et defensionum exhibitione 
et de orali discussione. 


§ 43. 


Sententiae, decreta et acta in iudicio apud S. Rotae tribunal discu- 
tienda, debent exhiberi officiali addicto tabulis conficiendis, saltem 
decem dies ante dubiorum concordationem, can. 25, § 1 (Lex propria). 


§ 44. 


Circa documenta, quae pars exhibere sibi proponit ad suam defen- 
sionem et allegationum comprobationem, quae continentur in defensio- 
nibus editis, de quibus erit sermo in § sequenti, servandae sunt quaedam 
normae quoad terminum, locum et formam exhibitionis. 

a) Quoad terminum, oportet ut documenta exhibeantur saltem 
triginta dies ante causae discussionem. 

b) Quoad locum, necesse est ut deponantur in officio protocolli, ut 
ibidem examinari possint a partibus earumque advocatis; quum non 
modo istis, verum etiam singulis Auditoribus, Promotori iustitiae et 
vinculi Defensori ea asportare non liceat, can. 25, § 2 (Lex propria). 

Attamen Ponens aut turnus exigere possunt, ut dicta documenta sint 
typis edita, in summarium relata. 

c) Quoad formam, necesse est, ut documenta exhibeantur in charta 
rotali bullata, si agatur de actis apud S. Rotam confectis; cetera ordi- 
narie, tantum in forma authentica, in fasciculis colligata, paginis in 
numeros distributis et adiecto documentorum indice, ut superius dictum 
est (can. 25, § 3 Lex propria). 

d) Quaevis documentorum exhibitio subiacet taxae libellae unius 
(Appendix cap. I, 3, Lex propria). 

e) Facta exhibitio alteri parti ad instantiam ipsius procuratoris est 


denuntianda; aliter ex officio. 
f) Denuntiatio fit per simplices litteras, a Notario subscriptas. 
Peractae exhibitionis fidem faciat cursor in calee documentorum. 


§ 45. 


1. Sub vocabulo « Defensio » de quo in can. 26, § 1, comprehen- 
duntur tam scriptura, quam summarium, quae semper typis edenda sunt, 
can. 26, § 1, 2. (Lex propria). 

2. Summarii documenta debent esse postillis munita et in indicem 
distributa, relata paginarum numeratione. 

3. In fronte scripturae dubia semper referenda sunt. 


§ 46. 


Defensionis distributio fit: 

1. In termino triginta dierum ante causae discussionem. 

2. Duplici exemplari singulis iudicibus (triplici autem exemplari 
iis iudicibus quorum studio addictus sit iuvenis a secretis), nec non 
Promotori iustitiae et Defensori vinculi in causis, in quibus respective 
intersunt, et uno exemplari iudicum Adiutoribus a studiis. 

3. Unum exemplar transmittetur parti aut partibus interesse haben- 
tibus, nec non Notariis et officialibus cancellariae tribunalis addictis. 


§ 47. 


i. In causis non criminalibus, Promotori iustitiae defensiones exhi- 
beantur, saltem decem dies, vinculi autem Defensori viginti dies ante 
terminum statutum pro distributione defensionum. 

2. Hi tenentur exhibere in dictis causis suas defensiones et respon- 
siones, ad minus, vigesimo die ante causae discussionem. 

§ 48. 


Scripturarum distributio et permutatio locum habet in aulis tri- 
bunalis, coram Notario, qui super exemplari, in actis asservando, fidem 
faciet in margine, de observantia enunciatarum praescriptionum. Ad 
eumdem spectat, opera apparitoris ad Auditores iudicantes, eorumque 


Adiutores a studiis, nec non ad Promotorem iustitiae et vinculi Defen- 
sorem (si hi in causa interveniant) transmittere exemplaria ad ipsos 


pertinentia. 


§ 49. 


Responsiones intra terminum viginti dierum post distributionem 
defensionis, et saltem decem dies ante discussionem causae. exhibe- 
buntur tribunali, modo superius indicato, una cum novis, si quae dedu- 
cenda sint, documentis, can. 27, § 1 (Lex propria). 

§ 50. 

1. Si responsioni unius partis, praesertim ob novorum documen- 
torum allegationem, alteri parti videatur necessarium opponere replica- 
tionem, haec permittetur a Ponente, etiam vi can. 27, § 3 (Lex propria) 
assignato termino peremptorio pro exhibitione huius responsionis. Sicut 
replicatio, ita absolute vetita non est triplicatio, etc., iuxta iuris regulas, 
cauto tamen, ne in hoc lateat fraus eludendi continuatis dilationibus 
iustitiam. 

2. In quolibet casu, etiam ab ultima responsione et scripturarum — 
aut documentorum exhibitione, debent decurrere decem dies ante discus- 
sionem et causae definitionem, firmo praescripto § 5d; relativa autem 
decreta parti adversae notificentur. 

§ 51. 

Elapsa ultima dilatione, concessa pro responsionibus et documen- 
torum exhibitione, censetur conclusum in causa, nec amplius possunt 
partes ulteriora documenta aut scripturas producere (can. 27, § 2, Lex 


propria). 
§ 52. 


1. Urgente tamen gravissima ratione, Ponens, mediante decreto. 
poterit ulteriora documenta admittere, clausa quoque supradicta periodo 
instructoria, aut paulo antequam habeatur audientia turni pro decisione 
causae, dummodo pars interesse habens apte probet, se ad ulfimum 
eadem reperisse documenta (can. 27, § 3, Lex propria). 

2. Decretum, quod hance exhibitionem documentorum admittit, ad 
normam § 50, notum fiet parti adversae, eidem concesso congruo tem- 
pore pro responsione, sub poena absolutae nullitatis iudicii, etiamsi 
pars iuri notificationis renunciet (can. 27, § 3, Lex propria). 


§ 53. 


Formulae relativae sequentes esse possunt: 

1. (Indicatio diei et causae tituli uti prostat in positione) NN., ut 
probatur ex unitis allegationibus et attestationibus, nonnisi ad ultimum 
reperit nova documenta quae exhibet ; ideo instat ut admittantur, iucxta 
canonem 27, n. 3 (Lex propria) (Subscriptio) ». 

2. Supra dictam instantiam, quae, sicut quaevis alia, debet in charta 
rotali bullata exarari, Ponens, nisi eam reiecerit per verba: Nihil, vel 
Negative, vel Non expedire, admissionem rescribit, decreto sequenti: 

« (Indicatio causae tituli et diei) Ponens, attenta instantia NN. uti 
supra porrecta, attentis rerum adiunctis unde probatur nonnisi ad ulti- 
mum documenta, quae simul exhibet, fuisse reperta, haec eadem docu- 
menta admitti in iudicium permittit, congruo termino... dierum concesso, 
ut super iisdem respondere possit pars adversa. Ideoque mandavit noti- 


ficari ... 
(NN. Ponens) ». 


3. Si fiat instantia ad obtinendam replicationem, in» eadem notan- 
dum erit, quaenam sint documenta aut probationes, quae ulteriorem 
declarationem requirunt. 

4. Decretum fit a Ponente super eodem libello petitionis, exarato 
in charta rotali bullata, in actis asservando; notificatio autem fit per 
exemplar transcriptum, et a Notario subscriptum, pariter in charta bul- 
lata. 

5. Edito decreto, positio ad officialem protocollo addictum trans- 
mittitur, adiecto rescripto: « Uniatur fasciculo actorum et notificetur ». 


§ 54. 


Ponentis est respuere omnia documenta et petitiones, quae prae- 
seferunt tantummodo indolem moratoriam aut aemulatoriam, can. 27, 


§ 4 (Lex propria). 
§ 55. 


1. Termini ut supra constituti ad instantiam partium aut ez officio, 
a Ponente prorogari possunt; decreta autem seu rescripta exinde edita 
partibus notificanda sunt. 

2. Ponens coarctationem terminorum inducere curabit, quando id 
opportunuin ducat, attentis tum adiunctis causae, tum eius natura; 
sed, absque partium consensu, nequit coarctare terminos iure nostro 
concessos (can. 28, Lex propria). 


§ 56. 


1. Advocatus aut procurator, qui vult obtinere dilationem termini 
designati pro exhibitione defensionum, debet, decem dies ante prae- 
dictum terminum, a Ponente expetere, ut discussio causae differatur. 

2. Si, statuto tempore, quin prorogationem obtinuerit, defensionem 
non exhibeat, decem libellis mulctabitur, arcae tribunalis solvendis, et 
appositum decretum in loco affixionum publicabitur, a Ponente sub- 
scriptum. In casu repetitae transgressionis mulcta in duplum augetur, et 
transgressor, arbitrio Ponentis, deferri potest ad collegium disciplinae 
pro iusta animadversione. 

3. Ponens, utraque parte consentiente, concedere valet terminorum 
coarctationem; horum vero dilationem ad instantiam quoque unius 
partis, audita adversa parte. Haec si legitimis de causis se opponat, et 
altera statutos terminos observare renuat, Ponens, reiecta dilationis 
petitione, decernere potest causam discutiendam esse in contumacia, 
notificato tali decreto parti inobedienti, cum assignatione congrui ter- 
mini, ut valeat se defendere. 

4. Quando pars procuratorem non habet, Ponens illam de assi- 
gnatis terminis observandis admonebit. 


§ 57. 


Pro regula habeatur, scripturas defensionis excedere non debere 
viginti paginas formae typographicae ordinariae folii romani; respon- 
siones, decem paginas (can. 29, § 1, Lex propria). 


§ 58. 


1. Ponens, ad petitionem partis interesse habentis, quae probet 
legitimam adesse causam hos limites praetergrediendi per rescriptum 
determinabit ulteriorem paginarum numerum, quem concedendum iudicat, 
(can. 29, § 2, Lex propria). 

2. Hoc decretum alteri parti erit notificandum, quae uti potest 
eadem facultate intra terminos alteri parti assignatos. 

3. Advocatus aut procurator qui numerum paginarum praescriptum 
aut indultum superet, sciat, se obnoxium esse poenis ad normam can. 46 
(Lex propria), et § 80, n. 2. 

§ 59. 


1. Instantia ab advocato aut a procuratore debet latine exarari in 
charta rotali bullata, hoc modo: 

« (Indicatio tituli causae et diei) N. N. instat ut, attenta causae 
gravitate, limites constitutos viginti paginarum possit excedere. NN. ». Ad 
calcem petitionis Ponens aut negat gratiam rescribens: Non eapedire, 
aut Nihil, vel concedit sequenti rescripto: (Indicatio diei). Liceat iuxta 
petita usque ad... paginas; idque notificetur alteri parti ut haec utatur 
iure suo. NN. Ponens ». Petitio autem remittetur officiali protocollo addicto, 
ut eam notificari curet parti adversae. 

2. Ponens concedere valet, ut excedatur concessa mensura pagi- 
narum usque ad tria folia pro defensione, et folium unum pro respon- 
sionibus. Amplior concessio dumtaxat a turno indulgeri potest. 

3. Facultas obtenta notabitur in defensionis scriptura his verbis: 
De licentia, sub die ...». Pars adversa quae utitur privilegio suo con- 
tradictori concesso, adnotabit: « Vi licentiae alteri parti concessae ». 


§ 60. 


Vetantur omnimode defensiones aut responsiones ex gratia legendae. 
De quibus non modo nulla habebitur ratio, sed advocatus aut procu- 
rator, qui eas exhibeat atque subscribat, et sit recidivus, ad collegium 
disciplinae deferetur, firmo praescripto § 80, n. 2. 


§ 61. 


1. Exemplar tum defensionis, tum responsionis a partibus aut ab 
earum procuratoribus, etsi tantum adsistentis aut consultoris operam 
praebentibus (can. 18, § 3) exhibendum est Ponenti vel studii Adiutori, 
ut imprimendi facultas impetretur (can. 29, § 3 Lex propria). 

2. Ad hoc, scripturae ab advocatis et procuratoribus exhibendae 
sunt saltem tres dies ante earum distributionem, si de defensionibus 
agatur; saltem duo, si de responsionibus. 

3. Hac lege comprehenduntur quoque Summaria. 

4. Qui has praescriptiones transgreditur, etiamsi gratuito fungatur 
patrocinio, quinque libellis mulctabitur. 


§ 62. 


1. Tam defensiones, quam responsiones ab advocatis aut a procu- 
ratoribus semper latine exarandae sunt. 
2. Si partes per se ipsae etiam cum adsistente advocato defen- 

sionem suam suscipiant, uti possunt in defensionis et responsionis 
scriptura lingua italica aut gallica. - In quolibet tamen casu, unica 
semper esse debet defensionis et responsionis scriptura, hoc est aut 
partis aut eius patroni, nunquam vero duplex, id est utriusque (can. 18, 


$$ 5, 6, Lex propria). 
§ 63. 


1. Si quaestio aut dubium exoriatur, utrum in summariis integre et 
fideliter referantur documenta, aut in genere utrum exemplaria sint fide- 
liter transcripta, pars interesse habens petitionem Ponenti porriget, ut 
istorum documentorum a Notario collatio fiat. Notarius, accepto Ponentis 
rescripto quod recognitionem praescribit, ad collationem procedet et 
referet de recognitionis exitu, fidem faciens, an documenta sint fideliter 
in summario relata necne. Haec collatio etiam ex officio exigi potest. 
Rescriptum quo collatio decernitur, et Notarii attestatio de collatione 
peracta ad instantiam partis, alteri parti, si vero ex officio, utrique parti, 
erunt notificanda. 

2. Decretum collationem praescribens est sequens: « Mandat ut 
instante N.N., fiat collatio documentorum a Notario ». Attestationis for- 
mula: « Facta collatione documentorum productorum (vel scripturarum 
originalium) cum exemplaribus, testor infrascriptus, mihi constare de fide- 
litate exemplarium cum suis originalibus. NN. Notarius ». 


§ 64. 


Defensiones et summaria praelo committantur apud aliquam ex 
typographiis a S. Rotae Collegio probatis (can. 29, § 4, Lex propria). 


§ 65. 


Quando pars contumax , eousque in contumacia persistens, petit 
ut audientia differatur, nullum ius habet, ut sibi contraria acta aut 
defensio notificentur. Memoriale autem quo eadem pars, vel dilationem 
petat vel aliud promoveat incidens quo causae definitio, quoad meritum, 
suspendatur, debet alteri parti communicari, ut haec possit respondere, 
firmo praescripto § 29. 


§ 66. 


1. Quamvis in decreto concordationis dubiorum aut in alio Ponentis 
decreto iam statuta sit audientiae dies pro causae propositione, erit 
nihilominus in facultate Ponentis discussionem differre ad aliam audien- 
tiam; idque sive ad partium instantiam, sive ex officio. 

2. Si partes in dilatione conveniant, certiorem de hac re Ponentem 
reddunt, qui si non renuat, novam audientiam determinat, rescribendo 
in ipso libello in quo partes suam conventionem manifestant: « Obtinuit 
et de consensu partium destinavit ...». Quod si partes non consentiant, 
ea, quae dilationem invocat, supplicem libellum Ponenti exhibet, ut aliam 
partem citet ad videndum destinari aliam turni rotalis audientiam seu 
alium turnum. Ponens, si opportunum ducat, audita altera parte, petitam 
dilationem concedere, sequens dat decretum: « Obtinuit et destinavit tur- 
num rotalem diei... et notificetur ». Aliter ita negat: « Utatur iure suo in 
die propositionis causae super merito, idque notificetur ». Hoc in casu 
pars quae insistit pro dilatione, instantiam seu memoriale exhibet 
turno, qui huius petitionis rationem habebit die causae propositioni 
assignata. 

3. Quum decisio super petita dilatione differtur ad diem propositionis 
causae super merito, firmi remanent termini statuti pro defensionum et 
responsionum distributione. 

4. Memoriale pro dilatione debet distribui saltem sex dies ante 
propositionem causae, et parti adversae erit notificandum, ut si velit, 
respondere valeat, exhibendo memoriale responsionis saltem triduo ante 


propositionem causae. - Neque aliud admittitur memoriale respon- 
sionis, salvo tamen iure habendi discussionem oralem ad normam 
§§ 67 seq. 


5. Si ob aliquam non praevisam causam, ad ultimum et paulo ante 
propositionem causae petatur ut velit turnus causae decisionem differre, 
memoriale turno exhibitum pro dilatione, debet alteri parti notificari; 
secus nihili faciendum est. 


§ 67. 


1. Ad probationes et documenta exhibita explananda atque ad con- 
trarias resolvendas difficultates, vetita est quae dicitur, informatio oralis, 
pro defensionibus et allegationibus iam exhibitis explicandis; permittitur 
autem moderata disputatio oralis coram Praelatis Auditoribus in turni 
audientiam congregatis. 

2. Discussio formam oratoriam non assumet, sed eo spectabit, ut 
aliquod speciale quaestionis punctum explicetur. 


§ 68. 


Supradictae disputationi locus erit, si alterutra vel utraque pars 
eam postulet, et Ponens annuendum esse putet, aut tribunal ex officio 
eandem haberi iubeat (can. 30, Lex propria). 

§ 69. 


Tempus utile ad illam petendam atque concedendam est (can. 30, 1), 
periodus decem dierum vel alia brevior dilatio, quae decurrit ab ultima 
responsionum distributione, usque ad audientiam pro decisione in- 


dictam. 
§ 70. 


Si partes nova repererint documenta, aut aliquid habeant magni 
momenti, ad iudicum notitiam deducendum, id in scriptis fieri debet, 
non vero inter disputandum, siquidem in disputatione tantummodo pro- 
bationes aut exceptiones iam adductae illustrandae erunt. 


§ 71. 


1. De iis quae in discussione orali disceptata sunt, responsiones 
aut replicationes typis aut scriptis edere minime licet; si vero discussio 
sufficienter in una sessione non explicetur, fas erit tribunali aliam ses- 
sionem statuere. 

2. Aeque poterunt singuli iudices dum disceptatur exigere, ut unum 
aut aliud controversiae caput declaretur ad dirimenda dubia e discus- 
sione exorta. 

3. Tantummodo exceptionis gratia, si e discussione appareat contro- 
versiam nondum esse decisioni maturam, tribunal potest rescribere: 
« Partes contendentes vel advocati seu procuratores (si constituti sint) 
scribant ad ulterius declaranda iura controversa ». 

4, Id nonnisi per exceptionem fiat; siquidem tribunal ad oralem 
discussionem admittere non debet causam, quam ad decisionem suffi- 
cienter instructam non agnoverit. Hoc notum fiet partibus; rescripti 
petitionem reiicientis formula haec erit: « non esse locum disputationi 
oralt, sed antea corroborentur probationes ». 


§ 72. 


1. Rescriptum quod denegat aut oralem discussionem admittit, 
eidemque certas normas dictat, si fiat a turno, redigitur et notificatur 
iussu Ponentis. 

2. Ponens est discussionis moderator, vigilans ut statutae normae 
plene observentur. 

3. In causis criminalibus pro regula habeatur, ut reus vel eius 
patronus possit novissimus illatas accusationes refellere. 

§ 73. 


1. Generatim non intererunt discussioni ipsae partes, sed advocati 
sive procuratores qui eis patrocinantur vel adsistunt. Promotor iustitiae 
et vinculi Defensor debent causarum discussioni, in quibus respective 
partem habent, interesse. 

2. Tribunal potest invitare peritos ut discussioni adsint, quo plenius 
suum votum declarent. 

3. Attamen si agatur de actore aut reo convento, qui utiliter et 
cum causae cognitione possit sua defendere iura, et hoc praesertim in 
re criminali, tribunal permittere potest, ut hi quoque quamvis advo- 
catos habeant, sibi patrocinantes aut adsistentes, ad discutiendum admit- 
tantur. 

4. Extraneis, seu iis qui nn. 1 et 2 huius § non comprehenduntur, 
discussioni interesse non permittetur. 


§ 74. 


1. Partes quae discussionem exquirunt, supplicem libellum in seri- 
ptis Ponenti porrigent quo « instant ut concedatur discussio oralis et 
destinetur dies... ». Si Ponens aut tribunal annuat, ita rescribitur: 
« Die ... obtinuit et destinavit pro discussione diem ...et cum intimatione. 
(NN. Ponens) ». 

2. Formula est eadem, quando discussio ad instantiam unius partis 
conceditur, sed tune additur: « et mandavit notificari ». 

§ 75. 

i. Biduo saltem ante discussionem, partes exhibere debent Adiu- 
tori Ponentis capita discussionum, breviter enunciatis singulis quaestionis 
punctis, quae illustrare ipsae partes petunt. 

2. Adiutor a studiis Ponentis quaestionis capita partibus, Audito- 
ribus de turno, ipsorumque studii Adiutoribus communicabit; additis 
quoque die, hora et loco discussioni assignatis, inserendo etiam alias 
quaestiones, quas forte Auditores turni proponere velint, ut res plenius 
declaretur (can. 30, § 3, Lex propria). 

3. Discussio oralis haberi potest eadem die propositionis causae et 
proxime ante ipsam propositionem, ita ut, absoluta discussione, statim 
habeatur turnus pro decisione. 


§ 76. 


Disputationi unus ex Notariis tribunalis assistet ad hoc, ut si aliqua 
pars postulet, et Auditores consentiant vel aliquis ex ipsis petat, de 


| 

disceptatis confessis aut conclusis, adnotationem ad tramitem iuris ex 
continenti Notarius assumat (can. 30, 5, Lex propria). 


§ 77. 


1. Ut in discussione servetur ordo et iudicibus debitus honor habea- 
tur, tribunal poterit advocatos et procuratores punire, qui ab officio 
defecerint aut tribunali reverentiam non tribuerint (can. 30, 6, Lex 
propria). 

2. Pars quae reverentiam tribunali debitam non praestet, iure pri- 
vabitur ulterius loquendi, et expelli poterit ab aula iudiciali. 

3. Contra advocatum vel procuratorem qui talia committat, tribunal 
potest illico, facti attenta notorietate, decretum suspensionis ad tempus, 
pro casus gravitate, edere, vel etiam eum deferre ad collegium disci- 
plinae, ut ex albo S. Rotae advocatorum deleatur. 


§ 78. 


1. Quum fit distributio defensionum, a Ponente singuli Auditores 
de turno monendi sunt de die pro turni audientia statuta ad causae 
definitionem. Quoties autem differri debeat,eadem repetitur notificatio. 
Quod si dilatio praescribatur ex officio a tribunali, notétur « ex decreto 
sacri tribunalis ». 

2. Officialis tabulario addictus de die turno Rotali assignato ad 
definitionem causae, per schedulam in cancellaria affixam, monebit partes 
et omnes interesse habentes. 


§ 79. 


1. Audientia turni aut collegii differt ab audientia ponentiae, in 
qua a solo Ponente aut ab eius Auditore a studiis rescripta confi- 
ciuntur. 

2. Audientiae turni aut collegii, in qua proponuntur res non iudi- 
ciales, vel quaestiones iudiciales, sed absque dubiis, vetus nomen erit: 
Rota memorialium. 

3. Iudicialia tribunalis acta, non ad respondendum partibus recur- 
rentibus aut petentibus edita, quamvis forte ab istis provocata, appel- 
lantur decreta; si ad instantiam aut recursum partium seu in petitionum 
responsionem emissa, dicuntur rescripta; appellantur denique sententiae 
definitivae aut interlocutoriae seu incidentales, si quaestionem definitivam 
aut incidentalem resolvant. 

§ 80. 


1. Pro legitima executione actorum iudicialium cuiuslibet speciei, 
competit singulis quoque Praelatis Auditoribus facultas applicandi regu- 
las coercitivas ad normam cap. IIT, sess. 25, De reformatione Concilii 


Trident. 
2. Ad urgendam observantiam huius Ordinationis possunt mode- 


ratae mulctae infligi advocatis aut procuratoribus, qui has leges trans- 
grediuntur, praevia tamen publica comminatione in scriptis facienda. 
Nefas est, eiusmodi mulctas computari inter expensas a clientibus refi- 


ciendas. 


TITULUS III. 


De incidentibus. 


CAPUT I. 


DE QUAKSTIONUM INCIDENTIUM PROPOSITIONE. 


§ 81. 


In iudiciali causae processu, qui praecipue coram Ponente explicatur, 
contingere potest, ut variae exoriantur controversiae, quae totidem inci- 
dentales quaestiones constituant. 


§ 82. 


1. A decretis a Ponente emissis competit appellatio ad turnum. 
Quare si utraque aut alterutra pars non acquiescat decreto aut rescripto 
Ponentis, aut oppositione sua impediat quominus illud emittatur, quae- 
stio per appellationem defertur ad turnum (can. 24, § 3, Lex propria). 

2. Appellatio intra decem dies interponenda est (can. 4, § 5, Ap- 
pendix - Lex propria). 

3. In facultate turni est decernere, ut, non obstante appellatione, 
Ponentis decretum executioni demandetur. 


§ 83. 


1. Praedictae regulae fit exceptio in casu quo Ponens executionem 
provisoriam sententiae aut inhibitionem executionis praescribat; quod 
decretum aut rescriptum, vigore can. 20 (Lex propria), est inappellabile, 

salvo tamen iure recursus ad turnum a quo cognoscendum erit, utrum 
Ponens suas partes transgressus sit. 

2. Hoc autem decretum aut rescriptum debet rationibus tum in iure 
tum in facto muniri. 


§ 84. 


A Ponente provisoria executio praecipietur, quoties id conforme sit 
iuri communi, et praesertim quum agitur de remediis provisionalibus, 
de cautionibus aut de iudiciis possessoriis aliisque, quae alimenta aut 
mercedes respiciunt. 


§ 85. 


1. Ponentis est in favorem litigantium eas cautiones aut fideius- 
siones praescribere, quae opportunae videbuntur: 

a) vel ad rem litigiosam conservandam durante appellationis 
iudicio, quando executioni provisoriae non detur locus, 

b) vel ad cavendum parti, cuius interest de restitutione rerum 
aut summarum pecuniae, quae debentur, quoties sive sententia execu- 
tioni provisorio modo demandata sit, sive sententia, praevia petitione 
restitutionis in integrum seu querela nullitatis, revocata fuerit 
declarata, 

c) vel ad consequendam, uti par est, decisionis executionem, quam 
tribunal iuxta diversas actiones forte erit editurum in iudiciis posses- 
soriis aliisque, quae ad alimenta aut mercedes spectant. 

2. Cautio executione facilis, praeter fideiussionem personae solvendo 
idoneae, est depositum iudiciale in favorem litigantis, contra quem prae- 
cipitur executio provisoria, vel cui eadem concessa non fuit. 

3. Ponens executionem provisoriam iniungens « mandat, attentis ... 
ut sententia interim, seu antequam res iudicata habeatur, executioni 
demandetur, sed sub cautione vel fideiussoria vel depositi iudiciarii prae- 
standa a Caio, cuius favore, sententia executionem obtinet, ut si executio 
revocari debeat, Titio... res integra restituatur vel summa ex integro sol- 
vatur ». Si e contra inhibitoriam decernat, « prohibet quominus sententia, 
quamvis in rem iudicatam transierit, executioni demandetur, attentis ... 
tamen vult, ut cautio detur ab eo, cuius favore decernitur inhibitio, iudi- 
catum solvendi aut praestandi, quando executio decernetur ». 

CAPUT II. 


DE INCIDENTIBUS VEL PER MEMORIALE VEL PER DUBIA PROPONENDIS. 


§ 86. 


Incidentia quae, praevio Ponentis, aut turni decreto seu rescripto, 
ad turni decisionem remittuntur, differunt ex modo quo proponi pos- 
sunt, scilicet: 

1° per memoriale et absque dubiis, 
2° aut cum dubiorum propositione. 


§ 87. 


1. Est quaestio incidentalis per memoriale seu per supplicem libellum 
proposita, et absque dubiis, discordia partium in formula dubiorum, et 
tune Ponens conficit rescriptum super ipso libello: « Die... remisit instan- 
tiam ad turnum, et mandavit proponi per memoriale in turno diet ... idque 
notificetur ». 

2. In rescripto quo mandatur, quaestionem incidentem proponi per 
memoriale destinari debet dies pro memorialium distributione, quae 
facienda est in Cancellaria ad normam § 48, firma praescriptione 
§ 66, n. 4. 

3. Si ponens memoriale quoque responsionis admittat, in rescripto 
destinabit diem pro responsionum distributione, salvo iure habendi 
discussionem oralem ad normam §§ 67 seq. et firma praescriptione 
§ 66, n. 4. 

4. Qui assignatos terminos non servet quinque libellis mulctabitur. 


§ 88. 


1. Tribunal respondens memoriali, dat rescriptum, in quo decidendi 
rationes utiliter, sed non necessario, seu non ad validitatem, signifi- 
candae sunt, quodque inappellabile est. 

2. Partes petere non possunt ut quaestio proposita per memoriale, 
et in turno per rescriptum definita, iterum proponatur per dubia. 


§ 89. 


Quaestiones incidentales minoris momenti, scilicet eae generatim, 
quarum solutio, magis quam a responsione alicui quaestioni facti aut 
iuris danda, pendet ab aequitate et prudentia Iudicum, veluti dubiorum 


oad. 

concordatio, designatio diei pro audientia, dilationis concessio, peritorum 
electio in casu discordiae inter partes et determinatio formulae iuris- 
iurandi a partibus praestandi ad aliquod factum probandum, aliaeque 
similes controversiae, iuxta aequam Ponentis aestimationem, propo- 
nuntur turno per memoriale, absque dubiis cum formula supradicti 
rescripti. 


§ 90. 


1. Quaestionibus, quae cum dubiis proponuntur, turnus respondet 
per decisiones, in quibus decidendi rationes in facto et in iure addu- 
cuntur, prouti fit in sententiis definitivis. 

2. Hae decisiones dicuntur sententiae incidentales seu interlocu- 
toriae. 

§ 91. 


1. Si alterutra vel utraque pars oppositionem faciat, quominus 
quaestio per memoriale proponatur et absque dubiis, Ponens qui propo- 
sitionem per memoriale fieri decrevit et, non obstante partium contra- 
dictione, a suo decreto recedere non intendit, rescribit: « Utatur (vel 
utantur) iure suo per memoriale in turno die... ». 

2. Vi huius rescripti, turnus, cui controversia incidentalis decer- 
nenda est, debet antea iudicium ferre super instantia, scilicet an locus 
fieri debeat propositioni dubiorum: si id coneedatur, fit per rescriptum: 
« Obtinuit et DD. PP. mandarunt, ut coram D. Ponente concordarentur 
dubia, servatis servandis, idque notificetur ». 

3. Si dubiorum propositio reiiciatur, fit rescriptum quod una simul 
ita definire valet quaestionem incidentem si haec in partium memoria- 
libus sit satis explicata: « DD. PP. attentis (et hic breviter significantur 
rationes reiectionis) censuerunt non esse locum concordationi dubiorum, 
sed mandarunt, ut ex. gr. periti eligantur, vel testis audiatur, et in peritos 
eligantur Titius et Caius, vel uti testes audiantur Titius et Caius, servatis 
servandis, idque notificetur ». Si quaestio incidentalis in suo merito definiri 
non valeat, tune redditur rescriptum: « DD. PP. attentis ... censuerunt non 
esse locum concordationi dubiorum, sed mandarunt quaestionem proponi 
per memoriale in turno diei... ». 


§ 92. 


1. Memoriale, quo solutio alicuius quaestionis petitur a turno, potest 
etiam exhiberi, non typis editum, sed clare et concinne manuscriptum ; 
debet autem alteri parti notificari in cancellaria tribunalis coram Notario. 
qui id debet adnotare in exemplari, in actis asservando. 

2. Pars adversa non prohibetur, quaominus eodem modo memoriale 
responsionis exhibeat, quod pariter notificandum est. 

3. Turnus, statuta die, si quaestionem iam bene instructam esse 
censeat, eam definit per rescriptum: secus dilationem concedit, sive ad 
partium instantiam, sive ex officio. 


§ 93. 


Quum quaestio incidentalis cum dubiis proponitur, scripturae aut 
defensiones typis edendae sunt, et inter partes communicentur, servatis 
terminis et modis, uti praescribitur in can. 26 et 27 (Lex propria); et 
in §§ 45 sq. 

§ 94. 


i. Possunt iudices, quando id opportunum duxerint, concedere par- 
tibus, ut discussionem oralem habeant etiam in quaestionibus inciden- 
talibus, per memoriale tantum propositis. 

2. In incidentibus, in quibus partes discordant, de formula dubiorum, 
aut de diei designatione pro causae propositione, aut de opportunitate et 
aequitate petitae dilationis, aut de acceptatione alicuius periti prae alio, 
ut alicuius determinatae probationis prae alia, aut in similibus quaestio- 
nibus, discussio oralis valde utilis esse potest, etiam ad celerius defi- 
niendas quaestiones, quae generatim difficultate obiectiva carent. 

3. In incidentibus cum dubiis discutiendis, permittitur partibus 
discussio oralis iuxta praedictas normas. 

4. Discussio oralis, si concedatur, debet ordinariis normis confor- 
mari, exceptis causis per memoriale propositis, relate ad tempus, quo 
ista concedi debet, cum possit illico admitti, postquam partes exhibue- 
rint memorialia, quin responsiones expectentur, aut etiam si una pars 
exhibuerit memoriale, et altera huius exhibitioni renunciaverit per decla- 
rationem scriptis datam. 

5. Attamen post oralem discussionem nec aliud memoriale nec re- 
sponsio in scriptis data admittetur. 


§ 95. 


1. Sententiae incidentales, illis haud exceptis quae vim definitivae 
habere dicuntur, non admittunt appellationem, et ne recursum quidem 
ad alium turnum; possunt tamen appellari apud turnum qui senten- 
tiam protulit. 

2. Obiectum huius appellationis est, sententiae incidentalis expetere 
revocationem; turnus autem eiusmodi petitionem admittet aut reiiciet 

vel per aliam incidentalem sententiam ante definitivam vel in ipsa defi- 
nitiva sententia. 

3. Reiectio est simplex et fit per rescriptum « in decisis ». Admissio 
autem revocationis niti debet potissimum super novis deductionibus; 
et hae rationes breviter exponi debent in sententia revocationis. Quum 
autem responsio circa petitionem revocationis ad definitivam sententiam 
remittitur, fit per consuetum rescriptum: « Habebitur ratio in die pro- 
positionis causae super merito ». 


§ 96. 


Rescriptorum aut decretorum executio, quae super incidentales 
quaestiones a turno prolata sunt, committitur Ponenti, coram quo pars 
diligentior citat: « exequi rescriptum ex. gr. circa deputationem perito- 
rum ». Super libello decretum fit a Ponente: « Obtinuit et deputavit in 
peritum D. N. N. ad formam rescripti S. Ordinis ». 


§ 97. 


1. Sia Ponente admittatur interventus, aut voluntarius scilicet ad 
instantiam tertiae personae, hactenus iudicio extraneae, exquirentis ut 
ad iudicium admittatur; aut necessarius id est praescriptus, sive ea officio, 
sive ad instantiam partium litigantium, oppositiones adversus haec 
decreta Ponentis, remittuntur ad turnum, per memoriale, citatis par- 
tibus. 

2. In causis cuiuslibet naturae, quando Ponens iudicet alicuius 
interventum ex officio exquirendum esse, rem denuntiat Promotori iusti- 
tiae, qui si id iustum reputaverit, petitionem conficit, et Ponens edit 
consuetum rescriptum: Obtinuit etc. Quod si adversa pars contradicat, 
quaestio a Ponente ad turnum remittitur eadem rescripti formula. 

3. Si hac de re controversia sit inter Ponentem et Promotorem 
contradicentem intentioni Ponentis, quaestio ad turnum defertur. 

4. A Ponente, a turno aut a Iudice Instructore vocari potest Pro- 
motor lustitiae, ut in causam interveniat. 


§ 98. 


- 1. Ponens, quin ad turnum recurrat, facultate pollet statuendi, ut 
lite pendente nihil innovetur, et res in pristinum redigendi adversus 
attentata, nec non iniungendi sequestrationem rerum controversarum, 
sive mobilium, sive immobilium, quatenus id necessarium sit ad inte- 
grum et tutum servandum obiectum controversiae usque ad sententiae 
executionem, firmo tamen praescripto § 83. 

Acta, vol. II, n. 9%. — 31-10-9010. 

2. Controversiae incidentales, quae super his possunt exoriri, remit- 
tuntur ad turnum, firmo praescripto § 83 


§ 99. 


Quaestiones incidentes in gradu appellationis apud S. Rotam pro- 
motae, seu in primo gradu non definitae, definiri possunt ab H. S. 
Ordine, si connexionem cum causa principali habeant, quae in prima 
instantia definita sit: hoc ad normam can. 14, § 2 (Lex propria). 


§ 100. 


1. Petitiones incidentales exhiberi debent Ponenti supplici libello, 
quo breviter explicabuntur rationes et probationes, quibus istae susti- 
neri videntur. 

2. Ponens, nisi necessarium ducat petitionem illico reiicere, rescribit: 
« notificetur parti adversae », designans terminum, intra quem responsio 
detur seu « an ipsa annuere aut contradicere intendat petitioni adversae 
partis ». 


TITULUS IV. 


De processus instructione. 


CAPUT I. 


DE OFFICIO AUDITORIS CUI PROCESSUS INSTRUCTIO COMMITTITUR. 


§ 101. 


1. Decretum quo a Rmo Decano committitur Auditori, ad normam 
canonis 22, § 2 (Lex propria), processus instructio, notificari debet par- 
tibus. contendentibus, ut possint, si quid habeant, contra ipsum decre- 
tum excipere. Proinde decretum a Decano remittitur Ponenti, cum hoc 
rescripto: « Uniatur fasciculo actorum, idque notificetur ». 

2. In causis criminalibus, quae secreto tractandae sunt, et in aliis 
non minoris momenti, sive instante vel Promotore iustitiae vel Defen- 
sore vinculi, in causis ipsis respective propriis, sive ea officio, turnus 
praescribere valet, ut processus instructio secreta maneat quousque non 
absolvatur. 


§ 102. 
1. Ponens aut alius Auditor turni iudicantis non potest simul esse 
causae Instructor, sed hoc officium a Decano debet demandari alicui 
Auditori alterius turni. 


= 

2. Quoties autem ipse turnus edat rescriptum: « Compleantur acta 
seu probationes, iuxta instructionem dandam a Promotore iustitiae aut 
a Defensore vinculi » - vel ipse turnus praescribat limites et modum 
peragendae instructionis, et instructio perfici debeat a Curia dioecesana, 
non constituitur iudex Instructor ad normam num. praecedentis, sed 
idem Ponens ad Curiam transmittit, per litteras rogatorias a se signatas 
et a Notario uti in § 15, n. 1, mandatum instruendi processum, iuxta 
instructionem litteris adnectendam. 

3. Litterae ita concipi debent a Ponente: Praemisso tenore decreti 
instructionem praescribentis, Ponens remittit textum instructionis vel 
a turno, vel a Promotore iustitiae vel a Defensore vinculi concinnatae; 
et una simul dat Ordinario facultates opportunas, et necessarias, ut 
iudex Instructor constituatur etiam cum potestate subdelegandi ad effe- 
ctum explendae commissae instructionis, servatis de iure servandis, 
praevia constitutione Defensoris vinculi in causis matrimonialibus ad 
tramites Const. Dei miseratione; in causis autem criminalibus, Promo- 
toris iustitiae. - Dein expetitur a Curia ut absoluta instructione, acta 
authographa remittantur, commendata, si fieri possit, apud officium 
tabellariorum. Ponens aut turnus sibi reservat, ordinario, processus pu- 
blicationem, firmo tamen quoad attestationes praescripto § 115, ad nor- 
mam iuris communis. 

4. In eamdem formam, congrua congruis referendo (uti in § 111) 
concipiuntur litterae rogatoriae ab Auditore Instructore, si instructio 
integra vel ex parte, in Curia dioecesana perficienda sit. Scilicet, prae- 
misso decreto quo ipse Instructor constitutus fuit, dein normas dictat 
iuxta quas instructio peragenda est. 


§ 103. 


1. In causis ad S. Rotam per legitimam appellationem delatis, pro- 
cessus instructio absolvitur potestate ordinaria H. S. Tribunalis, in 
causis vero quae per commissionem deferuntur, ex facultate quae pro- 
manat ab ipso rescripto commissionis. 

2. In utroque casu, notificato partibus decreto Rimi Decani, quod 
exinde inter easdem partes efficitur iudiciale, haud innuitur in subse- 
quentibus decretis, quod Iudex instructor procedit ex facultate ordinaria, 
aut ex commissione, sed in subscriptione indicatur tantum qualitas Instru- 
ctoris. 

§ 104. 

1. In decreto quo committitur Auditori instructio processus, tum 

obiectum tum instructionis capita breviter declaranda sunt, eaque in 


818 Acta Apostolicae Sedis. - Commentarium Officiale. 


mandato praesumuntur concessa, etsi in decreto non exprimantur, quae 
cum principali negotio intime connectuntur. 

2. Hine semper valida censenda sunt acta posita a Iudice Instru- 
ctore, dummodo inserviant ad veritatem detegendam. Quod si excipiatur, 
huiusmodi acta nullimode esse connexa cum negotio principali in re- 
scripto commissionis expresso et hinc non sustineri, de hac exceptione 
cognoscit turnus. 

3. Integrum est partibus interesse habentibus, curare ut quam 
citius et plene instructio absolvatur, et ad hoc petitiones, si opus fuerit, 
porrigere Instructori; quae, si ab ipso reiectae fuerint, ad turnum de- 
ferri possunt. 


§ 105. 


1. Iudice instructore constituto, Ponens tamen illos actus explere 
valet, qui nec ad instructionem pertinent, nec eidem praeiudicant. 

2. Si partes coram turno excipiant contra aliquem actum a Po- 
nente positum quasi hic exinde munus usurpaverit munus [udicis 
Instructoris acta huiusmodi non censentur nulla, nisi id a turno decer- 
natur. 


§ 106. 


1. Instructio versatur circa probationes constituendas, scilicet vel 
per testes, vel per peritos, vel per iuramenta partibus delata, aut inter- 
rogationes eisdem propositas. 

2. Quoad probationes iam constitutas, ipse Ponens vel ex officio, 
vel ad instantiam partium iubet, ut apposita acta et documenta exhi- 
beantur et fasciculo actorum uniantur. 

3. Quum ad probationes obtinendas deputandus sit iudex extra 
Curiam, hoc fit per litteras rogatorias seu remissorias. 

4. Si pars probaverit, se ius habere ut documenta vel acta quaedam 
exhibeantur, eaque ab officiali publico aut ab aliis possessoribus dene- 
gentur, tunc iudex qui istos cogere debet ad tradenda requisita docu- 
menta, delegatur per litteras compulsorias. 


§ 107. 


Instructio pro abtinenda aliqua probatione, praescribi potest vel ex 
officio vel ad instantiam partium, vel conficienda mandatur implicite seu 
explicite in rescripto commissionis pontificiae, quo delegatur definitio 
causae ex toto vel ex parte instruendae. 

§ 108. 


1. Si agatur de causa criminali, Instructori adsistere debet Promotor 
iustitiae, cui et rescriptum quo committitur instructio, et relativa docu- 
menta communicanda sunt, ut interrogatoria partibus et testibus pro- 
ponenda, exceptas responsiones et quamcumque aliam probationis spe- 
ciem examinet, et exinde exquirere valeat ulteriores inquisitiones, quas 
opportunas censeat ad veritatem detegendam. 

2. In aliis vero causis, quae ad bonum et ordinem publicum spe- 
ctant, Instructoris erit exquirere Promotoris interventum, si opportunuin 
ducat. 

3. Verum remittitur arbitrio Instructoris in singulis casibus statuere 
modum et limites huius interventus Promotoris iustitiae, qui nec abso- 
lute seu non ad validitatem in hisce causis, de quibus in n. 2, est neces- 
sarius, nec requiritur ut exprimatur in actis instructionis. 

4. In causis vero respicientibus vinculum matrimonii aut validi- 
tatem professionis religiosae aut sacrae Ordinationis, requiritur inter- 
ventus Defensoris vinculi ad normam Constitutionum « Dei miseratione » 
et « Si datam ». 


§ 109. 


1. Personis accusatis aut inquisitis ob crimina, interrogatoria pro- 
ponuntur, non delato iuramento. 

2. Instructoris erit in accusationibus criminalibus adsignare accu- 
sato defensorem, qui illi adsit etiam in periodo instructionis, si proprium 
advocatum non habeat, nec per seipsum valeat suae defensioni suffi- 
cienter consulere. 


§ 110. 


Si partes aut testes interrogandi et examinandi, non sint praesentes 
in Curia, nec facile ad eam accedere queant, vel peritia extra Urbem 
explenda sit, instructio perficitur a iudicibus delegatis eatra Curiam, 
quibus litterae rogatoriae remittuntur. 


§ 111 


1. ludex eligitur generatim ab Auditore Instructore ad instantiam 
partis diligentioris edito consueto rescripto: « Obtinuit et infrascriptus 
S. R. Rotae Auditor, in hac causa iudex Instructor delegavit... iuata lit- 
teras rogatorias, quarum remittetur exemplar, cum facultatibus necessa- 
riis et opportunis, non exclusa potestate subdelegandi, etc. », ad normam 

§ 102. - In causis vero criminalibus, et in aliis, prouti casus ferat, eli- 
gitur ex officio. 

2. Quando iudex eligitur vel ad instantiam Promotoris iustitiae vel 
ex officio, decretum quo remittuntur litterae rogatoriae, redigitur tantum- 
modo sub nomine Instructoris, seu: « Infrascriptus S. R. Rotae Auditor etc. 
Dino N. N.... in ecclesiastica dignitate constituto munus committit iuxta 
litteras rogatorias... ». Decretum seu rescriptum ac litterae rogatoriae ita 
subscribuntur ab Instructore: « S. R. Rotae Auditor et in causa iudex 
Instructor »: adiicitur subscriptio Notarii et sigillum cancellariae. 


§ 112. 


A decretis et rescriptis iudicis Instructoris datur appellatio ad tur- 
num, a quo causa, intructioni obnoxia, iudicanda est. 


§ 113. 


In cognoscendis causis matrimonialibus, quae in locis missionum 
instructae sunt, etsi observatae non fuerint normae et regulae praescri- 
ptae in Instructionibus a S. Sede ad hoe datis, dummodo tamen satis 
constet de factis controversis et observatae sint formae substantiales 
iudicii, nec opera defuerit Defensoris vinculi, deveniri potest ad senten- 
tiam definitivam. 


CAPUT IL. 


DE TESTIBUS. 


§ 114. 


Quoad probationem per testes hae regulae observandae sunt: 

1. Ad personas testium quod attinet non habentur absolutae inha- 
bilitates. Suspecti vero de periurio audiantur quin ipsis quoad integram 
attestationem vel pro aliqua parte iuramentum deferatur; ac depositio 
non ivrata valeat saltem uti indicium. 

2. Testis generatim emittere debet, antequam interrogetur, iura- 
mentum de veritate dicenda; praeterea in causis spiritualibus, quae ad 
bonum publicum spectant, testes iuramento adstringi possunt ad secretum 
servandum de propositis interrogationibus datisque responsionibus usque 
ad publicationem processus. Remittitur iudicis arbitrio, absoluto testis 
examine, iterum eidem deferre iuramentum de veritate dictorwm, minime 
obstante iuramento iam praestito ab initio de veritate dicenda, idque 
quotiescumque postulent gravitas aut adiuncta factae attestationis. 

3. Pars necnon Promotor iustitiae ac vinculi Defensor, expetentes 
probationem per testes, debent proponere, praeter testium examinan- 
dorum nomina, etiam articulos seu capita quaestionum. 

4. Testis qui non paret citationi, potest puniri ad normam iuris 
communis. 

5. Testes seorsim interrogentur a iudice Instructore, et non a par 
tibus nec a Promotore vel Defensore, si intersint, qui omnes tamen 
ius habent expostulandi a Iudice ut aliquam ipse proponat interroga- 
tionem. 

6. Potest permitti partibus aut ipsarum procuratoribus ut adsint 
testis examini, si agatur de interesse mere patrimoniali aut pecuniario. 

7. Adsistet semper unus ex Notariis tribunalis, ut testis respon- 
siones in scriptis redigat. 

8. Responsio debet esse oralis non antea scripta, edita ad iudicis 
interrogationem, quae testis non denunciatur in citatione; in hac enim, 
pro diversitate casuum, declaratur tantum obiectum genericum requisitae 
attestationis. Possunt tamen a testibus adhiberi scripta documenta, ut 
numeri seu calculi ac datae in memoriam revocentur. 

9. Remittitur prudenti iudicis arbitrio comparationem inter testes 
instituere. 

10. Absoluto examine legitur testi depositio, concessa eidem facul- 
tate addendi vel corrigendi, si quid habeat, et deinde subscribitur a 
Iudice, a Notario et ab ipso teste. 

11. Testibus reficiendae sunt expensae itineris et commorationis in 
loco tribunalis inquirentis. 

12. Testium examinibus interesse debet Defensor vinculi quoties 
id expostulant praescriptiones iuris communis, ad normam § 108, n. 4. 


§ 115. 


Absoluto omnium testium examine, Iudex Instructor, si partes aut 
earum procuratores examini non interfuerint, publicat attestationes, prae- 
finiens adversario congruum terminum peremptorium, ut excipete possit 
contra testes eorumque attestationes, ac etiam ut declaret, an testes ad 
defensionem producere velit. 


§ 116. 


1. In causis criminalibus vel alias ordinem publicum respicientibus, 
si haud opportunum videatur publicare testium examen, debent mani- 
festari accusato attestationes accusationis, reticitis testium nominibus, 
si id exquirat gravis causa. 

2. Potest iudex, si id prudens ac opportunum censeat, tum accu- 
satum tum eius patronum iuramento adstringere de secreto servando, ne 
edantur seu evulgentur contrariae attestationes ac nomina testium. 

3. Si testis suam fecerit depositionem sub conditione, ut suum 
nomen non manifestetur accusato aut eius procuratori, vel quacumque 
alia de causa, non minoris momenti, haud expediat denunciare nomina 
testium, et ex alia parte accusatus persistat excipere, attestationes nul- 
lius esse valoris, cum non possit contra personas testium sibi ignotas 
excipere; tune iudex, si id prudens censeat, eligere potest duas vel tres 
personas, nullum interesse in ipsa causa habentes et omni exceptione 
maiores, et quantum fieri potest accusato non suspectas, quibus com- 
municat nomina testium ut iudicent, utrum testes in casu sint fide digni. 
Ipsarum responsum notificetur accusato, et etiam earum nomina, si id 
expedire iudex censeat. 


§ 117. 


Iudex instructor qui litteris rogatoriis delegat vel subdelegat iudi- 
cem ut perficiat examen testium aut partium contendentium, opportunas 
dat instructiones, ac etiam, si id utile sibi videatur, articulos quaestio- 
num proponendarum. 


§ 118. 


Si testes compareant non requisiti ad faciendum vulgo - actum de 
notorietate - competit causae Ponenti aut Iudici Instructori, si adsit, 
deputare Notarium ad testes interrogandos, praescriptis normis pro exci- 
piendis attestationibus. 

§ 119. 


Absoluto processu quoad probationem per testes, pars diligentior 
partem adversam citat: « in sequelam habitarum attestationum... desti- 
nari turnum rotalem... ». Si vero probatio a turno decreta fuerit, additur: 
« et in reassumptionem causae destinari... ». Ponens rescribit: « Obtinuit 
et destinavit turnum diei... ». Et ita quoad alias probationes. 


CAPUT III. 


DE PERITIS. 


§ 120. 


Peritos eligere Iudici Instructori competit ad praesentationem par- 
tium, si peritiam turnus praescribat, quin sibi peritorum nominationem 
reservaverit. 


| 
| 
— | 


Regulae servandae in iudiciis apud S. R. Rotae Tribunal. 


§ 121. 


1. Si periti non eligantur ex officio, pars diligentior citat partem 
adversam: « ad exequendum rescriptum S. Ordinis et deputandum pe- 
ritum ». 

2. Die ad comparendum constituta, utraque pars ius habet prae- 
sentandi peritos, quos putat idoneos ac digniores. 

3. Iudex vero Instructor peritum vel peritos eligere debet, quos 
neutra pars rationabiliter uti suspectos habet. 

4. Si unus ex contendentibus persistat in excipiendo contra peritos 
iam electos, ac Instructor, audita etiam alia parte, haud recedendum 
censeat a facta electione, quaestio ad turnum definienda remittitur, 
eadem servata procedendi ratione ac pro quaestionibus incidentalibus. 


§ 122. 


Numerus peritorum, nisi a lege determinetur, a turno vel a Iudice 
Instructore singulis in casibus constituetur, habita ratione petitionis 
partium et naturae quaestionis. 


§ 123. 


1. In causis respicientibus validitatem matrimonii, Sacrae Ordina- 
tionis et professionis religiosae, pro illustrandis quaestionibus quae 
S. Theologiam attingunt, unus vel plures deputantur periti cousultores 
ex officio, seu quin attendantur petitiones aut designationes a partibus 
factae. 

2. Cum deputatur peritus-consultor, debet iudex adsignare in his 
causis defensorem parti, quae nec defensorem habeat, neque seipsam 
defendere queat, concesso quoque, si opus fuerit, gratuito patrocinio. 


§ 124. 


In decreto seu rescripto quo deputantur periti, aperte explicetur, 
tum obiectum peritiae, allegatis, prout opus fuerit, instructionibus et 
documentis, tum modus quo periti in scriptis referant de confecta 
peritia. 

§ 125. 


1. Haec vero relatio confici potest duplici modo; 1.° ut fiant tot 
relationes quot sunt periti, exaratae et subscriptae a singulis peritis; 
2.° vel unica fiat relatio quae explicat votum in quod maior pars peri- 
torum devenit, indicatis variis opinionibus illorum qui dissentiunt, at 

reticitis ipsorum nominibus; relatio communis subscribitur a singulis 
peritis. 

2. In rescripto quo deputantur periti, debet designari quinam modus 
ex hisce duobus servandus sit in relatione conficienda. 


§ 126. 


i. Partes ius habent cognoscendi obiectum peritiae antequam per- 
ficiatur, nisi agatur de causa criminali vel etiam de gravi negotio ordinis 
publici, quibus in casibus expedit partes interesse habentes non certio- 
rare de obiecto peritiae antequam perficiatur, sed eis communicare tan- 
tummodo peritiae exitum seu sententiam peritorum. 

2. Partes postquam noverint obiectum peritiae, opportunas anim- 
adversiones facere possunt, ac etiam expetere mutationes circa rescri- 
ptum deputationis. 

3. Fas est partibus opportunas animadversiones oretenus explicare 
perito in audientia, in qua ipsis manifestatur peritiae perficiendae obie- 
ctum et peritus iuramentum praestat. 


§ 127. 


Deinde pars diligentior citat: « ad videndum expediri decretum super 
deputatione periti, ad eundem informandum et iuramentum a perito prae- 
stari... ». Iudex rescribit: « Obtinuit, et Dominus ad effectum de quo in pre- 
cibus destinavit diem... in aedibus vel in sede tribunalis ». 


§ 128. 


Notarius rogabit actum, qui nedum ab ipso notario subscribetur, 
sed etiam a iudice et a perito, ac in actis servabitur. 


§ 129. 


1. Potest iudex non deferre iuramentum perito, praesertim si votum 
emittere debeat de quaestionibus iuridicis-theologicis, potiusquam de 


certa quaestione facti. 
2. Remittitur tamen prudenti iudicis arbitrio, deferre iuramentum 


perito etiam cum exhibet cancellariae relationem peritiae praesertim si 
in ipsa contineantur nova facti adiuncta. 


§ 130. 


1. In decreto quo deputantur periti, congrua pecuniae summa taxanda 
est pro expensis peritiae, ac etiam decerni debet a quanam parte sit 
solvenda. 

2. Huiusmodi expensae regulariter ab illa parte solvendae sunt, 
quae peritiam petit, et in cuius utilitatem decernitur. 


§ 131. 


1. Pro causis nullitatis matrimonii ex capite impotentiae, tum in 
electione periti, tum in conficienda peritia, servanda est Instructio 
« Cum moneat glossa » quae prodiit e Sacra Congregatione Concilii 
anno 1840. 

2. In casu quo citatae Instructionis regulae non omnes servatae fue- 
rint, competit turno iudicare, utrum salva sit substantia probationis, vel 
aliquid in peritia omissum supplendum sit. 


§ 132. 


1. In diluendis exceptionibus propositis contra instrumenta vel acta 
publica et privata, quoties opus sit probare, an genuina sint necne, si non 
suppetat probatio per testes, adhibenda est peritia, quae peritis calli- 
graphis, publica auctoritate probatis, si fieri possit, conficienda commit- 
titur per collationem scripturarum. 

2. Collatio perficitur per examen, quo character scripturae, de quo 
dubitatur an tribuenda sit certo auctori, confertur cum charactere scri- 
pturae procul dubio ad eumdem auctorem pertinentis, quae ob oculos 
peritorum versatur. 

§ 133. 


Si quis ex peritis moriatur, non absoluto munere, vel muneri 
accepto renunciet, vel legitime recusetur, aut dispensetur a munere 
implendo, alius substituitur peritus vel a Iudice Instructore, vel a turno 
seu a Ponente, auditis partibus interesse habentibus. 


§ 134. 


Si factum quod constituit obiectum peritiae, non satis declaratum 
fuisse iudicibus turni videatur, ipsis integrum erit, ulteriores a_peritis 
exquirere declarationes, necnon praescribere novam peritiam, aliis, etiam 
ex officio, peritis deputatis. 


§ 135. 


1. Votum peritorum tradetur iudici qui peritiam commisit, cuius 
erit examinare, an respondeat omnibus praescriptionibus rescripti man- 
datae peritiae ac, delato iuramento, si expediat, ad normam § 129, n. 2, 
votum unietur fasciculo actorum. 


| 
| 

2. Votum denunciatur partibus, per intimationem, quae fit vel ad 
instantiam partis diligentioris, vel ex officio. 


§ 136. 


Judices non tenentur conformare suum iudicium opinioni peritorum 
contra propriam persuasionem. 


CAPUT IV. 


DE POSITIONIBUS ET INTERROGATIONIBUS IUDICIALIBUS, 


§ 137. 


1. Utrique parti integrum est haurire ex confessione iudiciali partis 
adversae probationem factorum, quae ad causam spectant. 

2. Id etiam permittitur in causis criminalibus et generatim in illis 
omnibus, quae ad bonum publicum spectant, in quibus accusato seu 
inquisito vel convento, positiones et interrogationes proponuntur a Pro- 
motore iustitiae. 

3. In causis respicientibus vinculum matrimonii, aut validitatem 
S. Ordinationis ac professionis religiosae, idem vinculi Defensori com- 
petit. 

§ 138. 


In periodo instructionis fas est partibus petere, ut proponantur 
positiones et interrogationes ad obtinendam confessionem; sed petitio 
continere debet singula capita quaestionum super quibus petitur partis 
adversae responsio. 


§ 139. 


Petitione admissa est iudicis partem iubere ut interrogationibus 
respondeat; parte praecepto iudicis non obtemperante, facta habebuntur 
uti vera et confessa. 


§ 140. 


1. Tudex petitionem non admittet, nisi haec respiciat facta non 
mediocris gravitatis et ad causam pertinentia; hinc potest positiones 
et interrogationes corrigere, eisdemque alias magis opportunas sub- 
stituere. 

2. Positio quoad formam differt ab interrogationibus; ipsa enim 
exhibet assertionem facti, et proponitur parti adversae ad hoc, ut factum 
assertum pure et simpliciter admittat vel deneget. 


| 
| 

§ 141. 


Decretum quo admittuntur positiones et interrogationes, continere 
debet earumdem textum cum comminatione, quod si pars non respon- 
deat, aut non excuset validis rationibus suum silentium aut suam absen- 
tiam, facta uti vera et confessa habeantur. 


§ 142. 


In causis non criminalibus responsio iuramento firmata sit oportet. 


§ 143. 


Si pars quae debet interrogari commoretur extra Urbem, neque 
possit commode citari ad comparendum, dantur litterae rogatoriae, iuxta 
formam superius constitutam. 


§ 144. 


Pro recipiendis responsionibus adsistet Notarius, qui eas in scri- 
ptis rediget, et deinde leget parti, ut, antequam easdem subscribat, ali- 
quid possit addere vel corrigere, uti dictum est de testibus. 


§ 145. 


Pars, quae statuta die non comparuit, si in iudicio se sistat, abso- 
luta iam instructione, et ante latam sententiam definitivam, potest, 
praevio turni decreto, admitti ad respondendum interrogationibus coram 
Iudice Instructore, dummodo solvat, absque iure repetitionis, quicumque 
sit exitus causae, expensas propter suam contumaciam factas. 


§ 146. 


1. Positiones et interrogationes enunciabunt articulos facti super 
quibus exquiritur probatio; subscribendae erunt a proponente vel ab eius 
procuratore, qui habeat speciale mandatum. Sufficit tamen primum man- 
datum ad litem, si contineat expressis verbis vel aequipollenter facul- 
tatem proponendi interrogationes. 

2. Responsiones ipsa pars oretenus edere debet. Verum si agatur 
de iudicio non criminali, etiam eius procurator respondere valet, dum- 
modo speciali mandato munitus sit. 

3. Pars quae promovit interrogatorium, non potest adsistere respon- 
sionibus, nisi Instructor decreverit comparationem inter partes insti- 


tuere. 

4. In causis contentiosis quae privatum bonum respiciunt, compa- 
ratio non decernitur, nisi ad instantiam partium, et propositis a parte 
instante articulis interrogationum; decernitur autem etiam ex officio in 
causis criminalibus, et in aliis ad bonum publicum spectantibus. 

5. Iudex potest in hisce postremis causis, etiam dum fit inter partes 
comparatio, proponere interrogationes ex officio. 


‘ 


§ 147. 


Pars, promovens interrogatorium « instat ut Dominus admittat 
positiones et interrogationes in eadem instantia propositas, et citet adver- 
sam partem ut eisdem respondeat, medio iuramento, cum monitorio ut si 
intra tempus et ad locum ab eodem Domino assignandum suo decreto non 
obtemperet, ipsa habeatur pro confessa ... » Iudex Instructor, approbatis 
vel reformatis positionibus et interrogationibus propositis, rescribit: 
« N. N. petiit et obtinuit ut supra et ad eumdem effectum citetur N. N. ad 
comparendum die ... hora... in sede ... aut aedibus ...». Decretum cita- 
tionis ita inscribitur: « Citetur NN. ex adverso principalis ad respon- 
dendum die... hora ... in sede ... positionibus et interrogationibus in actis 
datis, medio iuramento, alias videndum declarari confessum circa facta 
in articulis contenta ». 

Formula positionum haec est: 

Primo, « ponitur veritatem hanc esse, quod N. N. ponens mense Iulio 
solvit adversae parti scutata mille ad satisfaciendum ex integro suae 
obligationi ; et si non veram arbitretur esse hanc summam adversa pars, 
fateatur quaenam sit vera summa ». 

SecunDo, « ponitur quod pars adversa tunc fassa sit coram Titio, 
sibi ex integro fuisse satisfactum de eo quod usque ad illam diem sibi 
debebatur ». 


§ 148. 


Iudicis Instructoris erit exigere, ut responsiones sint purae et sim- 
plices, ita ut, facta in articulis contenta et ab alia parte allegata, admit- 
tantur vel denegentur. 

CAPUT V. 


DE IURAMENTO DECISORIO, SUPPLETORIO ET AESTIMATORIO IN LITEM. 
Art. I. — De iuramento decisorio. 


§ 149. 


1. Iuramentum decisorium est quod una pars alteri defert eum in 
finem ut ad normam iuratae responsionis lis habeatur decisa, eademque 
sit inappellabilis. 

2. luramentum deferri potest in quocumque stadio et momento 
litis. 

3. Procurator nequit deferre, acceptare aut referre iuramentum, aut 
iam emissum revocare, nisi mandato speciali instructus sit. 

4. Iuramentum deferens formulam proponat oportet. 


§ 150. 


Iuramentum potest deferri tantum: 

1.° iis in quaestionibus de quibus transigi potest, quaeque non 
sint gravioris momenti, attenta conditione sive illius personae cui defer- 
tur, sive illius quae iuramentum defert; 

2.° quoties ex una et ex altera parte aliqualis habeatur probatio, 
seu non plena; 

3.° dummodo agatur de mero facto, praesertim si huius notitiam 
tantum adversarius, utpote collegii aut pii operis moderator aut admi- 
nistrator, habere possit. 


§ 151. 


1. Tudex rescriptum edit quo adprobat aut corrigit propositam iura- 
menti formulam; diem dicit, et locum assignat ad comparendum, cum 
admonitione « quod si pars loco et tempore statulis neque iuret, neque 
se excuset legitime a iuramento praestando, aut iuramentum non referat, 
habeatur pro confessa ». 

2. Huiusmodi notificationis forma, factis debitis mutationibus, ser- 
vanda est in quacumque specie iuramenti post eius admissionem. 


§ 152. 


1. Iuramentum delatum potest a parte cui defertur aut praestari 
aut referri deferenti. 


—— 

2. Si pars neque iuramentum praestet, neque referat, ast se excuset, 
contendens hoc in casu se non obligari ad iuramentum dandun, iudicis 
erit aestimare, utrum adductae rationes eae sint ut partem eximant a 
praeiudicio implicitae confessionis. 

3. Talis quaestio incidens definitur a turno, cui remittitur rescripto, 
« per memoriale, citata parte ». 

§ 153. 

Formula relati iuramenti a iudice probanda est ad normam § 151; 
et pro iuramento referendo attendendae sunt conditiones de quibus in 
§ 150. 

§ 154. 


Pars cui refertur iuramentum tenetur aut illud praestare, aut se 
excusare legitime, ne sibi praeiudicet, prouti statuitur in § 152, n. 2. 


Art. II. — De iuramento suppletorio. 


§ 155. 

i. Juramentum dicitur suppletorium, si deferatur ad complendas 
probationes; istius vero delatio decernitur vel ex officio vel ad instan- 
tiam partium. 

2. Deferri non potest nisi a turno, at dandum est coram Ponente, 
nisi excipere hoc iuramentum sibi turnus reservet. 

3. luramenti delatio decernitur quoque a Iudice Instructore, cuius 
est idem recipere. 

§ 156. 
Ut admittatur a iudice hoc iuramentum, requiritur: 
1.° quod versetur circa facta propria illius cui defertur; 
2.° quod spectet ad quaestiones non gravioris momenti, attenta 


praesertim personarum conditione ; 
3.° quod circa factum aliqualis probatio habeatur. 


§ 157. 
Regulariter deferendum est ei cui favent potiores probationes; in 
pari autem conditione, reo. 
§ 158. 
Si pars cui defertur iuramentum, hoc dare renuat, alteri referre 
non valet; et tunc nisi se excuset legitime, iuxta modum praescriptum 
pro decisorio in § 152, n. 2, idem patitur praeiudicium. 

§ 159. 


Iuramentuu suppletorium praestitum ab altera parte impugnari 
valet, qua falsum et erroneum. 


Art. II]. — De iuramento litis aestimatorio. 


§ 160. 


Iuramentum in litem seu aestimatorium litis illi parti defertur, 
quae probaverit sibi deberi quod sua actione continebatur, cuius debiti 
valor aut quantitas, ordinariis probationibus probari nequit, propter 
factum alteri parti imputandum ad culpam. 


§ 161. 


Hoc iuramentum defertur aut ad instantiam partium aut ex officio. 


§ 162. 


1. Pars quae huiusmodi iuramentum dare postulat, uniet libello 
petitionis notulam singularum rerum aut creditorum quae sibi vindicat, 
eorumdem valore et quantitate determinatis; declarando, se paratam 
esse Ssuam assertionem iuramento confirmare. 

2. Haec notula et declaratio a parte ipsa aut ab eius procuratore, 
vi tamen specialis mandati, subscribatur. 


§ 163. 


1. Si petitio fiat turno, et hic iuramentum admittat, post consue- 
tam notificationem, apposita explere acta, ad normam rescripti admis- 
sionis, pertinet ad Ponentem, cuius est exhibitam rerum expetitarum 
notulam earumque valorem acceptare iuxta petita, aut eam corrigere et 
reducere et hinc rescribit: « N. N. petiit ... et obtinuit ex rescripto S. Or- 
dinis, et in sequelam Dominus destinavit diem qua in sede... aut in 
aedibus ... idem N. N. praestabit iuramentum aestimatorium in litem iucta 
petita ... vel iuata modum ab ipso iudice praescriptum et cum intima- 
tione ». 

2. Eadem ratione, hoc iuramentum admitti potest a Iudice Instru- 
ctore in periodo instructionis. 


§ 164. 


Ponentis aut Iudicis Instructoris est, pro suo prudenti arbitrio, 
iubere loco iuramenti fieri peritiam, expensis tamen partis adversae, 
quoties utiliter peritia haberi possit. 

Acta, vol. IT, n. 90. — 25-10-010. 55 

CAPUT VI. 


DE ACCESSU IUDICIALI. 


§ 165. 


1. Si necesse sit, ad causae decisionem loca aut res controversas 
inspicere, uti facile contingit in iudiciis damni infecti, nunciationis novi 
operis, finium regundorum, et in similibus, turnus ad instantiam par- 
tium, aut etiam ex officio, accessum decernere valet. 

2. Iudex Instructor, si instructionem conficiens perpendat, [udici 
pene necessarium esse accessum perficere, de hoc referat turno. 

3. Turnus accessum decernens, si hunc explere non reservet integro 
tribunali, Ponenti committit ut ipse accedat et referat, firmo tamen 
praescripto sequentis paragraphi. 


§ 166. 


Decretum quo accessus praescribitur, praecise determinabit rem 
inspiciendam et inspectionis modum; atque praecipiet parti quae acces- 
sum expetierit, aut utrique parti, si ex officio decernatur, ut hae summam 
deponant, respondentem, prouti coniici potest, expensis necessariis in 
accessu perficiendo. 


§ 167. 
1. Si turnus hoc opportunum ducat, eodem decreto unum aut 
plures peritos nominare valet ex officio, aut eorumdem deputationem 


committere Ponenti. 
2. Sive una sive altera ratione fiat deputatio peritorum, Ponentis 


est monere peritos de officio iis commisso. 


§ 168. 


Ponens ad instantiam partis diligentioris aut ex officio, diem dicit 
et horam accessus. Hoc rescriptum per intimationem deducetur ad noti- 
tiam partium et peritorum, si hi constituti sint. 


§ 169. 


Die et hora statutis, iudex una cum notario, peritis et partibus aut 
earum procuratoribus, si hi opportunum ducant interesse, perficient 
accessum ad effectum et iuxta modum in decreto significatum. 

§ 170. 


1. Partibus earumque procuratoribus ius est faciendi, dum _perfi- 
citur accessus, animadversiones, declarationes, contestationes, quarum 
mentio fiet in relatione quam describit Notarius. 

2. Decerni poterit, ut fiant descriptiones locorum in tabulis topo- 
graphicis; vel ut tabularum exhibitarum fiat recognitio; nec non examen 
testium a partibus aut ex officio productorum; horum autem attesta- 
tiones in scriptam relationem redigentur a Notario. 

3. Item redigentur animadversiones et peritorum declarationes. 


§ 171. 


Scripta relatio, qua significabitur quilibet actus in accessu perfi- 
ciendo positus, subscribetur a partibus aut ab earum procuratoribus, si 
interfuerint, a iudice et a Notario. 


§ 172. 


1. Si accessus propter distantiam locorum aut ob alias rationes 
perfici non valeat a iudicibus, deputabitur iudex delegatus, qui ad locum 
accedat una cum peritis. 

2. In litteris rogatoriis ad hoc expediendis, dentur instructiones 
iuxta normas iam praescriptas, et exigatur a delegato ut transmittat 
relationem a Notario exaratam de accessu. 


TITULUS V. 


De sententiis. 


§ 173. 


Domini Auditores in turnum, aut in plenum collegium aut in aliam 
coetus formam adunati, ad normam can. 11, (Lex propria), dubiis respon- 
dentes legitime propositis et discussis, sententias pronunciant, quae 
sunt aut interlocutoriae seu incidentales aut definitivae. 


§ 174. 


1. Sententiae definitivae non poterunt revocari aut corrigi neque 
a turno qui eas protulit, neque ab alio Auditorum coetu, quicumque 
fuerit iudicum numerus iuxta diversas coetuum formas, uti in paragrapho 

praecedenti, dummodo sententia definitiva non prodierit a collegio rotali, 
videntibus omnibus. 

2. Attamen si error materialis inciderit in textu sententiae, sive 
in transcribenda parte dispositiva sententiae, sive in aliquo facto refe- 
rendo, postquam effecta fuerit sententiae notificatio, pars cuius interest, 
promovit « super correctione textus sententiae » quaestionem incidenta- 
lem per memoriale apud eumdem turnum, qui sententiam tulit. Turnus 
petitionem admittens ex toto vel ex parte, rescribit: « Ad Dnum Po- 
nentem iuxta petita vel iuxta modum... ». Ponens autem curabit, ut 
correctiones iuxta turni rescriptum in sententiae textu fiant. - Turnus, 
si petitionem respuat, rescribit: « Nihil ». 

3. Sententiae interlocutoriae seu incidentales possunt revocari, ad 
normam § 95. 


§ 175. 


Si moveatur quaestio incidens, et causa principalis in eo statu 
reperiatur ut definiri valeat in merito, una sententia tribunal utramque 
definiet. 

§ 176. 


Ea est sententia sive interlocutoria sive definitiva in qua conveniat 
pars absolute maior votorum, can. 31, § 3 (Lex propria). 


§ 177. 


1. Die prolationi sententiae statuta, Dfii Auditores conveniunt pro 
secreta causae discussione, cui non intererunt nisi soli iudices. 

2. Hi, antequam ad discussionem accedant, iam decisionem coepe- 
rint oportet (seu votum) antea discussam et deliberatam cum Adiutore 
a studiis et cum iuvene studio addicto, vulgo secreto, eademque latine 
exaratur, instructa rationibus decidendi in iure et in facto. 


§ 178. 


i. Primus sermonem instituit Ponens, qui legit votum, opportunis 
factis declarationibus, etiam super causae processu per acta apud se 
posita. Deinde ceteri Auditores, ex ordine, prosequuntur sua vota legere 
eaque declarare, si opus sit. 

2. Si decisiones inter se discrepent, et nascatur discussio, fas est 
Auditoribus a suo voto partim vel ex integro recedere; ast mutationes 
inductae et rationes significari breviter debent in voto scripto sub for- 
mula « Accedo voto Domini ... et ob rationes in eodem voto expressas, 


vel ob... ». 

3. Quoties in prima discussione haberi non potest maior pars voto- 
rum necessaria causae decisioni, differtur iudicium turno qui proxime 
habebitur per rescriptum « Resolutio dabitur in proximo Auditorum con- 
ventu », aut simpliciter « Dabitur in proximo ». 

4. Decreta dilatione ad proximum turni conventum, hunc protrahere 
non licet ultra hebdomadan, nisi forte vacationes tribunalis intercedant 
(can. 31, § 4, Lex propria). 

5. Vota scripta dabuntur Ponenti aut Auditori cui sententiam exa- 
rare demandatum est. Publicata sententia, ista vota tradentur Domino 
Decano, a quo asservanda sunt in archivio secreto decanali (can. 31, § 2, 
Lex propria). 


§ 179. 


1. Capta decisione, Ponens eam scribit sub forma responsionis ad 
dubia, eamdem uniens fasciculo actorum, uti partem sententiae dispo- 
sitivam. 

2. Dummodo tribunal non decernat, decisionem secreto servandam 
esse usque ad formalem sententiae publicationem, Notarius protocollo 
addictus, oretenus partibus causae decisionem communicare valet; eisdem- 
que decisionis exemplar, si petatur, tradet. — Rescriptum quo iubetur, 
decisionem secreto servari ita concipitur « et decisio maneat secreta usque- 
dum prodeat sententia ». 

3. Haec intra decem dies a decisione edenda est, aut ad summum, 
intra triginta dies in causis implicatioribus, praesertim ob plura quae 
proponuntur dubia, et ob copiam documentorum. 

4. Sententia exaranda est a Ponente, vel ab alio ex Auditoribus, 
cui hoc munus in secreta causae discussione commissum sit. 


§ 180. 


Si in secundo quoque Auditorum conventu, haberi non possit pars 
maior votorum necessaria ad decisionem, quum singuli Auditores dent 
dubiis propositis diversas responsiones; perpendatur utrum expediat, 
vel alia documenta aut probationes exquirere in declarationem cuiusdam 
facti controversi, vel partes invitare ad magis specificam dubiorum con- 
cordationem; nisi opportunius sit, quaestionis solutionem differre per 
rescriptum: Dilata, aut Reproponatur, aut Non constare, aut Non satis 
constare. Quod si nullum ex his remediis ad optatum exitum conducere 
valeat, Ponens Domino Decano significabit statum quaestionis, ut ad 
normam quoque can. 11 (Lex propria) aliter provideatur. 

§ 181. 


1. Sententiae definitivae complecti debent: 

a) Nomen, cognomen, et personarum litigantium qualitatem, eo 
modo, quo in citationis actu descriptae sunt: nec non nomen et cogno- 
men earumdem procuratorum ; 

b) Intentionem actoris, seu actionem iudicialem cum conpendiaria 
facti et actorum causae expositione; 

c) Rationes decidendi tam in facto, quam in iure; 

d) Decisionem, seu partem dispositivam et formulam executivam ; 

e) Indicationem diei, mensis, anni, et loci in quo decisio pro- 
lata fuit; 

f) Subscriptionem iudicum, qui sententiam protulerunt, et notarii. 

2. Sententia debet lingua latina exarari (can. 32, § 3, Lex propria). 


§ 182. 


Sententia definitiva nulla est, si rationes tam in facto, quam in 
iure non contineat (can. 32, § 3, Lex propria). 


§ 183. 


1. In dispositiva parte sententiae, si actor careat actione, aut si 
eadem probata non fuerit, iudices dubiis simpliciter Affirmative vel 
Negative respondentes, iuxta diversam formulae conceptionem, reum 
absolvunt. 

2. Si actio iusta sit et comprobata, iudices reum damnant, addendo 
simplici responsioni, Affirmative vel Negative, dubiis datae, verba: « iuata 
modum, etc. » quoties explicari et determinari debeant certa obiecta, 
nempe vel pecuniarum summae solvendae, vel praestatio factorum, in 
quibus reus damnatur. 

3. In quaestionibus incidentalibus, ordinationem processus respi- 
cientibus, datur responsio per verba: Ad mentem, vel rescripto additur: 
Ad mentem, ut explicetur modus, quo perficiendus sit actus. 

4. Quando actio regulari modo non fuit proposita, iudices respon- 
dent: Affirmative vel Negative, iuxta dubiorum formulam; vel Orator 
utatur iure suo coram Ordinario in via administrativa », vel « Orator 
utatur iure suo, si et quatenus et coram quo de iure ». Contra, quoties 
constat, actionem carere probatione circa aliquod peculiare obiectum, 
et pariter constat probationes probabilius posse compleri, respondetur: 
« Dilata et coadiuventur probationes, tum super hoc puncto... tum super... ». 

§ 184. 


1. Definitiva sententia complectetur condemnationem in expensis, 
qua decernitur, an alter tantum ex litigantibus, vel an uterque litigans, 
et quanam mensura expensas iudiciales sustinere debeat. 

2. In sententiis interlocutoriis aut incidentalibus, expensarum con- 
demnationes reservandae erunt ad litis terminum. 


§ 185. 


1. In expensis condemnatur victus, si iudices censeant, eum temere 
litigasse. 

2. Iniungetur compensatio expensarum ex integro, vel ex parte, si 
litigantes succumbant, vicissim, in aliquo ex capitibus controversiae, 
seu pro rata victoriae fit condemnatio in expensis. 

3. Praescribetur expensarum compensatio, si iudices censeant, vi- 
ctum non fuisse temerarium litigantem, adeo ut nulla fiat refectio expen- 
sarum ex parte victi, favore victoris. 

4. In causis matrimonialibus et aliis id genus, habenda erit ratio 
paupertatis partis victae, adeo ut etiamsi haec non habuerit legitimam 
litigandi causam, tamen expensarum compensatio decernatur. Quod si 
pars victa se reddiderit contumacem, et minime pauper sit, nihilo secius, 
propter facti adiuncta, aliquando magis expedit decernere expensarum 
compensationem. 

5. In causa criminali qui condemnationem patitur, expensas iudi- 
ciales solvere debet, excepto casu quo reo per ipsam condemnationem 
subtrahantur fructus omnes beneficiales, aliique reditus eidem aliunde 
non suppetant. 


§ 186. 


Expensarum taxatio, quando earum compensatio locum non habeat, 
aut partes communi consensu eas non determinent, pertinet ad Ponentem. 


§ 187. 


Ponens aut Auditor extensor sententiam conficit, fideliter e suorum 
coauditorum votis deducendo rationes decidendi in iure et in facto; 
adductis dubitandi rationibus et responsionibus iisdem datis: omnia haec 
breviter, ordinate et distincte explicet. 

§ 188. 


1. Ponens aut Auditor extensor, postquam tempore designato sen- 
tentiam redegerit, per studii Adiutorem, eam prius exhibebit Audito- 
ribus turni, et deinde Notario, ut eidem subscribant. 

2. Sententiae textus autographus a studii Adiutore transmittitur ad 
Notarium, protocollo addictum, ut eum in actis cancellariae asservet, et 
vel ipse, vel alii notarii tribunalis exemplaria in authentica forma con- 
ficiant, ad partium vel aliorum interesse habentium instantiam. 

3. Protocollo autem addictus nullum exemplar petentibus exhibebit, 
nisi de mandato Ponentis aut Decani, iuxta normam can. 10, § 2 (Lex 
propria). 

§ 189. 


Exemplar authenticum inscriptionem referet nominis Swmmi Ponti- 
ficis pro tempore regnantis, et nomina geret Auditorum, qui sententiam 
suis subscriptionibus munierunt, cum indicatione diei editae sententiae: 
postremo loco formulam executoriam continebit, et subscribetur a No- 
tario. 

§ 190. 


Formula executoria consistit in praescriptione facienda dioecesanis 
Ordinariis et ministris competentium tribunalium, ut perfectam senten- 
tiae executionem curent, et adversus reluctantes procedant ad normam 
sacrorum canonum, et praesertim cap. III, sess. 25, De ref., Concil. Trid. : 
idcirco sequens adhibebitur formula: « Mandamus Ordinariis locorum 
et ministris tribunalium, ad quos spectat, ut executioni mandent hanc 
sententiam, et adversus reluctantes procedant ad normam ss. canonum et 
praesertim cap. III, sess. 25, De ref., Concilii Trident., iis adhibitis exe- 
cutivis et coercitivis mediis, quae magis efficacia et opportuna pro rerum 
adiunctis eatitura sint ». 


§ 191. 


i. Exemplar authenticum in forma executoria integre notificabitur 
alterius partis procuratori, quando hic constitutus sit; aliter ipsi parti, 
et notificabitur per apparitorem. 

2. Si pars, quae procuratore caret, domicilium habeat extra Urbem, 
notificatio fiet per Curiam dioecesanam, cuius iurisdictioni subiacet 


pars ipsa. 
3. Curia dioecesana tribunali S. Rotae testimonium exhibebit, se 


sententiam notificasse, indicato die factae notificationis. 

§ 192. 


Sententiae notificentur ad instantiam partium interesse habentium, 
excepto casu, quo tribunal statuat ex officio notificari, idque fiet, quoties 
hoc intersit boni seu ordinis publici, aut expetant aliae iustae causae. 


TITULUS VI. 


De expensis iudicialibus fructibus et damnis aestimandis 
et de redditione rationum. 


CAPUT I. 


DE EXPENSARUM IUDICIALICM TAXATIONE. 


§ 198. 


1. Post sententiae notificationem pars victrix victam ciltat « ad 
videndum taxari et moderari expensas iudiciales » apud Ponentem cui 
exhibet elenchum expensarum iudicialium, quae comprobandae erunt, 
relato, ad quolibet expensarum caput, numero taxationis statutae in 
Lege propria. 

2. Potest etiam fieri locus refectioni damnorum, prout et quatenus 
de iure: scilicet quoties sententia praescribat etiam damnorum refectio- 
nem, quam determinare pertinet ad Ponentem, iuxta normas sequentis 
capitis. 

§ 194. 


Ponens, si adsit oppositio circa expensas, perpensis exceptionibus 
alterius partis, eisdemque discussis, quatenus opus sit, exhibitam expen- 
sarum computationem redigit ad normam legis, et ita rescribit: « Visis 
et perpensis omnibus et singulis partibus praesentis computationis, taxavit 
et moderavit expensas iudiciales in libellas... pro quibus expedivit man- 
datum executivum ... ». Hoc decretum exarabitur in charta rotali bullata, 
exhibendo a parte cuius interest. Super citatione autem ita rescribitur: 
« Provisum in contemporanea ordinantia » 


§ 195. 


1. A Ponentis decreto potest fieri appellatio ad eumdem turnum, 
qui sententiam protulit in expensis condemnantem. 

2. Hoc incidens proponitur per memoriale, proindeque studii Adiutor 
super appellationis instantia rescribit: « Remisit instantiam ad turnum, 
ef mandavit proponi per memoriale ». 


§ 196. 


1. Quaestio incidens circa expensarum iudicialium taxationem exo- 
riri potest quoad ius unius partis adversus aliam, repetendi scilicet 
expensas iam solutas, quoties utraque pars contendit, se aut ex integro, 
aut in parte victoriam retulisse, quum nempe condemnatio in expensis 
decreta fuit pro rata victoriae. 

2. Quoties Ponens aut studii Adiutor, controversiam componere 
non valeant, vel partes non acquiescant decreto, controversia ad turnum 
remittitur, consueto rescripto, cauto tamen, ut duae partium instantiae 
pertractentur sub unico memorial, scilicet contineantur sub unica quae- 
stione dirimenda rescripto. Hine si praedictae duae petitiones exhibitae 
fuerint ante decretum, fit rescriptum: « Praevia unione instantiarum, 
remisit easdem ad turnum, et mandavit proponi sub unico memoriali ». 
Si prolato iam decreto remissionis ad turnum, prodeat instantia alterius 
partis, sibi etiam victoriam adscribentis, providetur hoc rescripto: « Re- 
misit instantiam ad turnum et mandavit proponi utramque sub unico 
memoriali ». 


§ 197. 


1. Si qui condemnantur in expensis sint plures, nequeunt conside- 
rari tamquam in solidum damnati, sed dumtaxat pro rata, habita ratione 
rei quam in iudicio expetebant, dummodo lex aliter non disponat in 
casu controverso, neque quaestio sit de obligationibus solidalibus. 

2. Curatores et administratores bonorum et locorum piorum, quando 
gravia adsint motiva, possunt damnari personaliter in expensis, absque 
ullo repetitionis iure. 


§ 198. 


1. Condemnatio in expensis non omnes complectitur expensas, factas 
pro singulis instantiis in variis iurisdictionis gradibus, nisi pars appel- 
lans appellationem interposuerit ab hoc quoque primae sententiae ar- 
ticulo. 

2. Tribunal, hoc etiam in casu, ex iustis causis, declarare potest 
fuisse compensatas expensas in antecedentibus instantiis factas, et con- 
demnationem limitare ad solum iudicium S. Rotae. 

§ 199. 


1. Si appellatio ad S. Rotam interponatur, antequam expensarum 
taxatio locum habuerit apud Curiam dioecesanam, Ponentis est post 
rolalem sententiam, taxare expensas in antecedentibus instantiis factas. 

2. Elenchus expensarum exhibebitur in cancellaria S. Rotae a parte 
victrice, interesse habente, et declarabitur authenticus a cancellariis tri- 
bunalium, e quibus singuli elenchi remittuntur. 


§ 200. 


Maxime interest, ut eiusmodi quaestiones decidantur a Ponente, 
quin recursus fiat ad turnum, ne nimium lites protrahantur cum gravi 
partium damno, et expeditior et facilior fiat solutio. — Quae animad- 
versio partes ipsas inducere debet, ut libenter obsequantur sollicitudi- 
nibus Ponentis, diligenter omnem rationem experientis ad partes con- 
ciliandas de bono et aequo. 


CAPUT II. 


DE RATIONUM REDDITIONE ET DE COMPUTATIONE ET ARSTIMATIONE 
FRUCTUUM ET DAMNORUM. 


§ 201. 


1. Quando datur locus redditioni rationum, tribunal parti rationem 
redditurae, congruam dilationem assignabit, praevia monitione, ut, si, nulla 
accedente iusta causa, expensarum elenchus non exhibeatur termino 
praefixo, pars, redditionem rationum exposcens, admittatur ad praestan- 
dum iuramentum in litem circa summam, quae debetur, non exclusis 
aliis probationum mediis. 

2. Quoties turnus id sibi expresse non reservaverit, approbare com- 
putationem et acta explere, quae huc referuntur, spectat ad Ponentem, 
aut ad eius studii Adiutorem, iuxta normam § 12, n. 4. 


§ 202. 


1. Elenchus expensarum exhibendus est cum documentis expensas 
comprobantibus, et continere debet: 

a) statum rerum, quarum reddenda est ratio; 

b) rationes accepti et expensi; 

c) credita exigenda et res recuperandas. 

2. Postremo loco continebit recapitulationem et compendium debiti 
vel crediti, et subscribetur a parte, quae insuper coram Ponente adsi- 
stente Notario, iurare debebit de veritate quoad singula rationum 
capita. 

3. Possunt admitti, tamquam comprobata, illa expensarum capita 
minimi valoris, de quibus dare quis nequit, aut non vult syngrapham 
receptionis dummodo sint veritati et aequitati conformia, salva facultate 
harum mentionis faciendae, si hoc opportunum videatur, in formula, sub 
qua iuramentum emittetur. 

4. Pars rationem reddens, alteram partem, per apparitorem, cer- 
tiorem reddere debet de tempore et loco, quibus huiusmodi documenta 
exhibebit, praevio tamen consueto rescripto Ponentis, aut Iudicis Instru- 
ctoris, seu: « Notificetur ». 


§ 208. 


Si pars ad computationem redigendam uti opera alicuius ratioci- 
natoris, vel alias necessarias expensas facere debeat, potest eidem inde- 
mnitas in antecessum concedi, iuxta prudens turni aut Ponentis arbitrium. 


§ 204. 


{. Partibus consentientibus, approbatur redditio rationum per 
rescriptum, scilicet: « De consensu partium, peracta rationum redditio 
rata habetur et confirmatur, et conceditur mandatum executivum ». 

2. Si partes non consentiant, proceditur sicut in omnibus aliis inci- 
dentibus. 

§ 205. 


Pro computatione fructuum solvendorum aut damnorum refectione, 
applicantur dispositiones praecedentium paragraphorum, congrua con- 


gruis referendo. 
§ 206. 


1. In denuntiationibus de damno infecto quod timetur, aut ob 
novum opus, quum probari debeat, utrum iusta sit atque iuris et 
facti rationibus innitatur querela, turnus ipse aut Ponens, prouti magis 
opportunum videatur, uti queunt accessu iudiciali, aut peritorum opera, 
iuxta procedendi regulas in anterioribus paragraphis statutas. 

2. Provisiones, quae hac de re decernuntur, sunt executivae et inap- 
pellabiles ad normam §§ 83 et seq., firmo iure personae conventae, dandi 
potius idoneam cautionem quae acceptanda erit, dummodo sit revera 
sufficiens ad praeveniendum cuiuslibet damni periculum. 


| 

TITULUS VII. 


De exemptione ab expensis iudicialibus, 
de earumdem reductione, et de gratuito patrocinio. 


§ 207. 


1. Actor aut reus et etiam uterque, si ratione paupertatis expensas 
iudiciales nequeant sustinere, ius habent ut ab eisdem immunes sint, 
et una simul gratuito patrocinio fiet locus, assignato advocato qui gra- 
tuitum patrocinium aut gratuitam adsistentiam praebeat, nisi partes vel 
alterutra, per se ipsae sistere et iura sua dicere velint coram iudicibus. 
(Lex propria - Appendix, cap. IV). 

2. Si conditio paupertatis litigantium talis sit, ut hi expensas partim 
valeant exsolvere, fit locus reductioni expensarum iudicialium, quae 
sustinendae essent, firma tamen concessione patrocinii gratuiti, uti in 
num. praeced. 

3. Si decreta fuerit reductio tantum expensarum iudicialium, qui 
huiusmodi decretum tulit, debet simul limites statuere intra quos redu- 
ctio conceditur; veluti in dimidium vel in duas tertias partes expensa- 
rum, adeo ut pro rata concessae reductionis, reducantur proventus ad 
aerarium S. Sedis, ratione sive taxarum sive expensarum uti in n. 5, 
spectantes, nec non proventus qui cedunt in retributionem operis a 
tribunalis administris praestiti. 

4. Hinc concessa exemptione aut reductione expensarum iudicialium, 
in libros rationum debent referri expensae omnes, quae sustinendae 
essent a parte, nisi eiusmodi beneficio frueretur. 

5. Expensae pro versione actorum ab una in aliam linguam, pro 
documentis transcribendis aut typis edendis, pro testium productione 
aut peritiarum expletione, et ita porro, solvuntur a tribunali, salvo iure 
refectionis expensarum, sive ex parte, si concessa fuit reductio expen- 
sarum, sive ex integro, uti cavetur in § ultima h. t. 


§ 208. 


Petitio exhibebitur Ponenti opportunis instructa documentis, non 
modo circa conditionem paupertatis, sed etiam super meritum causae, 
dummodo ad meritum quod attinet, non agatur de causa quae ad Sacrae 
Rotae tribunal per commissionem pervenerit. 

§ 209. 


1. Ponens priusquam ad admissionem vel reiectionem petitionis 
procedat, partem adversam audiet, Promotorem iustitiae, et in causis 
respicientibus vinculum matrimonii aut validitatem professionis reli- 
giosae, aut sacrae Ordinationis, vinculi Defensorem, Decanum advoca- 
torum consistorialium, et, si necessarium ducat, alias etiam notitias 


exquiret. 
2. Praedictae personae, per nuncium iussu Ponentis transmissum 


convocentur, ad simul deliberandum, si speciales casus difficultates hoc 
expostulent, arbitrio Ponentis. 


§ 210. 


A rescripto quo exemptio aut reductio expensarum iudicialium et 
gratuitum patrocinium denegetur, potest appellari ad turnum vel Audi- 
torum coetum, cui causa iudicanda est, quaestionem incidentalem pro- 
movendo. 


§ 211. 


Personis, de quibus in § 209, petitio sive de patrocinio gratuito 
sive de reductione expensarum notificabitur, una cum documentis 
necessariis ad deliberandum circa eamdem petitionem. Reliquorum docu- 
mentorum notitia apud cancellariam tribunalis assumi poterit. 


§ 212. 


Huic processui non est locus quando Curia, quae acta causae trans- 
mittit ob appellationis iudicium, fidem facit de paupertate partis, iam 
ad exemptionem expensarum et ad gratuitum patrocinium admissae in 
priori iudicio: tunc enim habendum erit ut notorium et incontroversum 
paupertatis factum, dummodo tamen constet de praesumpto bono iure 
contendentis. 


§ 213. 


Tam in hoe casu, quam in ceteris, in quibus a Ponente admissum 
fuerit patrocinium gratuitum cum exemptione ab expensis iudicii ex 
toto vel ex parte, licet non modo Ponenti, sed etiam parti adversae, 
Promotori iustitiae, et vinculi Defensori in causis indicatis in § 209 
nec non Decano advocatorum consistorialium, petere a turno ut dictum 
beneficium revocetur, si, vel ex actis causae vel ex aliis documentis, 
non adesse constet assertam paupertatem; aut videatur, propter causam 

fundamento vel bona fide destitutam, privilegium concessum non esse 
servandum. 


§ 214. 


Haec petitio constituit incidens quod per memoriale evolvitur apud 
turnum aut Auditorum coetum, qui debet principalem quaestionem 
decidere. 


§ 215. 


1. Decretum, patrocinium gratuitum concedens, debet ad normam 
n. 6, cap. 1V Appendicis (Lex propria), designare personam advocati, 
qui mandatum habebit, ut in sequenti numero statuetur. 

2. Ponens advocatum designabit, praehabito Decani assensu, qui ad 
normam canonis 45, § 2 (Lex propria), dabit sua subscriptione munitum 
gratuiti patrocinii mandatum, nec aliud exquiritur a parte cui advoca- 
tus patrocinari debet. 


§ 216. 


Si advocatus cui patrocinium gratuitum committitur, officilum suum 
debita diligentia non adimpleat, ad illius observantiam revocabitur a 
Ponente, ex officio, aut ad instantiam sive partium quarum interest sive 
Promotoris iustitiae. 


§ 217. 


Promotoris iustitiae est invigilare ut neque indebite gratuitum patro- 
cinium concedatur, neque hoc patrocinium negligenter vel dolose exer- 
ceatur; idcirco, si oporteat, instet apud Ponentem et etiam apud turnum, 
si Ponens non exciperet petitionem, aut iussionem turni executioni non 
demandaret. 


§ 218. 


1. Si pars quae gratuito patrocinio usa sit, victoriam retulerit, et 
eam pecuniae summam consecuta fuerit aut aliquam rem in sua aestima- 
tione quintuplo maiorem summa quae solvenda esset pro expensis iudi- 
ciariis, neque ex pecuniae summa aut e re iudicio obtenta aliquid pro 
taxis, retentionibus vel solutionibus detrahendum sit, ab ista iudiciales 
expensae erunt praecipiendae, non vero honoraria advocati aut procu- 
ratoris. 

2. Si vero eadem pars nedum victoriam referat, sed adversa pars 
in expensis iudicialibus condemnetur, haec non tantum expensas iudi- 
ciales solvet, sed etiam advocati aut procuratoris alterius partis hono- 
raria. 

TITULUS VIII. 


De renuntiatione instantiae, actionis iudicialis, 
aliorumque causae actuum. 


§ 219. 


i. Pars quae ad normam can. 34 (Lex propria) intendit renuntia- 
tionem emittere, id potest efficere in quocumque statu et gradu causae. 

2. Ut renuntiatio a iudice admittatur, debet esse absoluta, nullique 
conditioni aut reservationi subiecta, in scriptis data, subsignata cum 
loci et temporis indicatione, a renuntiante, vel ab eius procuratore, spe- 
ciali tamen mandato munito. 

3. Pro renuntiandis rebus aut iuribus ecclesiasticis, quae litis obie- 
ctum constituant, servetur ius commune quoad necessitatem expetendi 
beneplacitum Apostolicae Sedis. 

4. Ut renuntiatio suum sortiatur effectum, acceptata sit oportet ab 
altera parte, cui facienda est notificatio: subintelligitur autem acceptata, 
si, intra congruum temporis terminum a Ponente assignandum, non 
oppugnetur. 

5. Debet admitti a Ponente qui curam habebit, ut serventur con- 
ditiones superius indicatae. 

6. Renuntiatio ab altera parte aut tempore debito non oppugnata, 
aut in causis spiritualibus et in aliis ad bonum publicum spectantibus, 
iis rationibus oppugnata, quae iudici videantur non attendendae, et hinc 
a iudice admissa sine acceptatione alterius partis, nihilo secius plenum 
sortitur effectum iuridicum. 


§ 220. 


Renuntiatio facta ab actore vel a reo post sententiae prolationem, 
aequivalet rei iudicatae irrevocabili contra renuntiantem. 


§ 221. 


Si quaestio circa validitatem renuntiationis oriatur in via inciden- 
tali, ad turnum seu ad coetum Auditorum cui res pertinet, deferetur; 
si vero, absoluta iam instantia iudiciali aut in primo aut in gradu 
appellationis apud turnum, in via principali exoriatur, defertur ad_tri- 
bunal Apostolicae Signaturae. 

§ 222. 


Si pars cui defertur iuramentum de secreto servando, ad normam 
§ 31, num. 4, idem dare detrectet; aut iussa certam pecuniae summam 
deponere, decreto non obtemperet, quin exemptionem ab expensis legi- 
time obtinuerit; vel si eadem intra praefixum terminum, absque legi- 
tima excusationis causa, litem prosequi vel aliquem actum ponere 
negligat aut renuat, censetur iuri suo renuntiasse; et hinc Ponens suo 
decreto declarare valet, partem vel ipsam litem vel certi iudicialis actus 
positionem aut instructionem deseruisse, firmo praescripto § 28, n. 3, 
nec non § seq. 


§ 223. 


Pars renuntians debet expensas solvere iudicii aut saltem singu- 
lorum actuum renuntiationi respondentium. 


TITULUS IX. 
De appellatione a sententiis aut a decretis rotalibus. 


§ 224. 


i. A sententia rotali definitiva, quae non sit sententiae a S. Rota 
aut ab altero tribunali editae conformis ideoque non sit eiusdem con- 
firmatoria, potest fieri appellatio ad turnum proxime sequentem, ad 
normam canonum 12 et 33 (Lex propria). 

2. Appellationes a sententiis incidentalibus seu interlocutoriis pro- 
positae, ab eodem turno. cognoscendae sunt qui sententias protulit. 

3. Prolata sententia definitiva, appellatio interposita circa senten- 
tiam incidentalem in definitiva decisam, defertur ad proxime subse- 
quentem turnum, uti in praecedenti n. 1. 


§ 225. 


Si sententia plura capita aut dubia complectatur, et quoad non- 
nulla sit confirmatoria, quoad alia sit revocatoria, appellatio non con- 
ceditur pro ea parte, quae iam fuerit duabus conformibus sententiis 
judicata, excepto casu quod una pars cum alia sit connexa eidemque 
accessoria. 

§ 226. 


1. Si oriatur quaestio de iure appellandi necne, iuxta duas para- 
graphos praecedentes, decisio fiet a turno, ad quem spectat appellationis 
iudicium. 

2. Sententiae hance controversiam definientes sunt inappellabiles, 
excepto recursu ad supremum Signaturae tribunal. 


§ 227. 


Appellatio statuto tempore et praescriptis formis interposita, effe- 


ctum suspensivum producit, exceptis casibus, in quibus aut ex lege aut 
ex decreto iudicis, locum habet executio provisoria. 


§ 228. 


Quando executio provisoria, in primo gradu expetita, concessa 
non fuerit, peti potest per incidentalem instantiam et per memoriale in 
appellationis iudicio. 


§ 229. 


i. Si executio provisoria fuerit praescripta, ad normam § 84, nequit 
appellans, a turno appellationis, illius revocationem aut executionis inhi- 
bitionem exquirere. Attamen petere potest ut executioni provisoriae 
idonea et aequipollens cautio subrogetur. 

2. Haec subrogatio peti debet per instantiam incidentalem et per 
memoriale alteri parti notificandum. 


§ 230. 


1. In appellationis iudicio nequeunt proponi nova dubia meritum 
causae respicientia, quae si proponantur, a Ponente vel a turno ex 
officio reiici debent. 

2. Possunt novae probationes deduci, nec non incidentia et exce- 
ptiones ad quaestionem principalem spectantes promoveri. 

3. Possunt expeti, prouti res per sententiam definita patiatur, aut 
usurae aut fructus qui maturaverint post sententiam, vel damnorum 
reparatio quae pars post eamdem sententiam passa fuerit. 


§ 231. 


Si iudices turni, a quo fit appellatio, insoluta reliquerint quaedam 
ex propositis dubiis, respondendo aut Dilata aut Non proposita, appel- 
latio fit tantum a dubiis decisis et etiam ab iis quae nondum sint decisa, 

dummodo haec connexionem cum decisis habeant, et eisdem tamquam 
accessoria sint. 


§ 232. 


1. Etiam in iudiciis appellationis admittitur interventus tertiae per- 
sonae ad normam § 97. 

2. Praedicta persona voluntarie interveniens, appellare censetur a 
sententiis anterioribus, perinde ac contra se essent prolatae. 


§ 233. 


1. Quocumque in casu utilis erit actori appellatio interposita a reo 
et viceversa. 

2. Appellatio ab uno aut a pluribus litis consortibus interposita, 
proderit omnibus, qui in sententia comprehenduntur. 


§ 234. 


Etiam in iudicio appellationis acta praeparatoria aut executoria, 
non secus ac in prima instantia, perficientur a Ponente turni appel- 
lationis. 


§ 235. 


1. Appellatio interponitur per petitionem exhibitam Ponenti turni 
qui sententiam aut decretum protulit; hic autem, si sententia sit appel- 
labilis ad normam paragraphorum praecedentium, rescribit: « Admittatur 
et procedatur ad ulteriora, idque notificetur ». Idem rescriptum dat Ponens 
si decretum a se editum appellatione impetatur; addito tamen « proce- 
datur ad ulteriora per memoriale aut concordato dubio»; ad normam 
§§ 86 seq. 

2. Appellationis instantia gravaminis motiva complectetur, nisi 
agatur de appellationibus iure interponendis in re matrimoniali. 

3. Si appellatio exhibeatur a procuratore, hic simul cum instantia 
debet in cancellaria deponere procurationis mandatum ad prosecutionem 
appellationis. 


§ 236. 


i. Appellatio interponenda est intra decem dies, qui decurrunt a 
sententiae aut a decreti notificatione. 

2. Si intra sex menses ab interposita appellatione, appellans nullum 
ponat actum iudicialem ad prosecutionem appellationis, haec perempta 
habebitur, et sententia fit executoria. 

§ 287. 


Dfius Decanus, legitime concessa appellatione a sententiis defini- 
tivis, decreto suo determinabit turnum, qui ad normam can. 12, § 3 
(Lex propria) iudicare debebit appellationis instantiam. 


§ 238. 


Hisce appellationis iudiciis communes sunt normae processuales 
statutae pro instantiis in primo gradu apud tribunal S. Rotae pertra- 
ctandis. 

